
Αρ 


. Φύλλου 1226 


ΑΠΟΦΑΣΕΙΣ 

Αριθμ. 401/48520 

Καθορισμός πλαισίου εφαρμογής της Δράσης 
10.1.09 "Διατήρηση απειλούμενων αυτοχθόνων 
φυλών αγροτικών ζώων", του Υπομέτρου 10.1 
«ενίσχυση για γεωργοπεριβαλλοντικές και κλι¬ 
ματικές υποχρεώσεις», του Μέτρου 10 «Γεωργο- 
περιβαλλοντικά και κλιματικά μέτρα» του Προ¬ 
γράμματος Αγροτικής Ανάπτυξης της Ελλάδας 
(ΠΑΑ) 2014-2020. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του π.δ. 97/2017 «Οργανισμός Υπουργείου Αγροτι¬ 
κής Ανάπτυξης και Τροφίμων» (ΑΊ 38/15-09-2017). 

2. Του ν. 4314/2014 «Για την διαχείριση, τον έλεγχο και 
την εφαρμογή αναπτυξιακών παρεμβάσεων για την προ¬ 
γραμματική περίοδο 2014-2020» (Α'265/23-12-2014), 
όπως τροποποιήθηκε και ισχύει. 

3. Του άρθρου 3 του ν. 3508/2006 «Ρυθμίσεις θεμάτων 
του Υπουργείου Αγροτικής Ανάπτυξης και Τροφίμων» 
(Α'249/16-11-2006). 

4. Των αποφάσεων Υ1 και Υ2, σχετικά με τον «καθορι¬ 
σμό της σειράς τάξης των Υπουργείων» και «τη σύστα¬ 
ση θέσεων Αναπληρωτών Υπουργών και Υφυπουργών» 
(Β' 2076/22-09-2015). 

5. Του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116/23-09-2015). 

6. Του Καν(ΕΕ) 1303/2013του Ευρωπαϊκού Κοινοβουλί¬ 
ου και του Συμβουλίου περί καθορισμού κοινών διατάξε¬ 
ων για το Ευρωπαϊκό Ταμείο Περιφερειακής Ανάπτυξης, 
το Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Γεωργικό Ταμείο Αγροτικής Ανάπτυξης και 
το Ευρωπαϊκό Ταμείο Θάλασσας και Αλιείας και περί κα¬ 
θορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό Κοινωνικό Τα¬ 
μείο, το Ταμείο Συνοχής και το Ευρωπαϊκό Ταμείο Θά¬ 
λασσας και Αλιείας και για την κατάργηση του Καν(ΕΚ) 
1083/2006 (1_347/20-12-2013). 

7. Του Καν(ΕΕ) 1305/2013 του Ευρωπαϊκού Κοινοβου¬ 
λίου και του Συμβουλίου για τη στήριξη της αγροτικής 


ανάπτυξης από το Ευρωπαϊκό Γεωργικό Ταμείο Αγροτι¬ 
κής Ανάπτυξης (ΕΓΤΑΑ) και την κατάργηση του Καν(ΕΚ) 
1698/2005 του Συμβουλίου (Ε347/20-12-2013). 

8. Του Καν(ΕΕ) 1306/2013του Ευρωπαϊκού Κοινοβουλί¬ 
ου και του Συμβουλίου σχετικά με τη χρηματοδότηση, τη 
διαχείριση και την παρακολούθηση της κοινής γεωργι¬ 
κής πολιτικής και την κατάργηση των Καν(ΕΟΚ)352/1978, 
Καν( ΕΚ) 165/1994, Καν(ΕΚ)2799/1998, Καν(ΕΚ)814/2000, 
Καν(ΕΚ) 1290/2005 και Καν(ΕΚ)485/2008 του Συμβουλίου 
(1347/20-12-2013). 

9. Του εκτελεστικού Καν(ΕΕ)908/2014της Επιτροπής για 
τη θέσπιση κανόνων εφαρμογήςτου Καν(ΕΕ) 1306/2013 
του Ευρωπαϊκού Κοινοβουλίου και του Συμβουλίου, όσον 
αφορά τους οργανισμούς πληρωμών και άλλους οργα¬ 
νισμούς, τη δημοσιονομική διαχείριση, την εκκαθάριση 
λογαριασμών, τους κανόνες σχετικά με τους ελέγχους, τις 
εγγυήσεις και τη διαφάνεια (1-255/28-8-2014). 

10. Του κατ'εξουσιοδότηση Καν(ΕΕ)807/2014της Επι¬ 
τροπής για τη συμπλήρωση του Καν(ΕΕ) 1305/2013 του 
Ευρωπαϊκού Κοινοβουλίου και του Συμβουλίου για τη 
στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (ΕΓΤΑΑ) και για 
τη θέσπιση μεταβατικών διατάξεων (1227/31-07-2014). 

11. Του εκτελεστικού Καν(ΕΕ)808/2014 της Επιτρο¬ 
πής σχετικά με τη θέσπιση κανόνων εφαρμογής του 
Καν(ΕΕ) 1305/2013 του Ευρωπαϊκού Κοινοβουλίου και 
του Συμβουλίου για τη στήριξη της αγροτικής ανάπτυξης 
από το Ευρωπαϊκό Γεωργικό Ταμείο Αγροτικής Ανάπτυ¬ 
ξης (ΕΓΤΑΑ), όπως τροποποιήθηκε με το εκτελεστικό 
Καν(ΕΕ)669/2016 (1-227/31 -07-2014). 

12. Του εκτελεστικού Καν(ΕΕ)809/2014 της Επιτρο¬ 
πής για τη θέσπιση κανόνων εφαρμογής του Καν(ΕΕ) 
1306/2013 του Ευρωπαϊκού Κοινοβουλίου και του Συμ¬ 
βουλίου, όσον αφορά το ολοκληρωμένο σύστημα δια¬ 
χείρισης και ελέγχου, τα μέτρα αγροτικής ανάπτυξης και 
την πολλαπλή συμμόρφωση (1227/31-07-2014). 

13. Του κατ'εξουσιοδότηση Καν(ΕΕ)640/2014 της 
Επιτροπής για τη συμπλήρωση του Καν(ΕΕ) 1306/2013 
του Ευρωπαϊκού Κοινοβουλίου και του Συμβουλίου, 
όσον αφορά το ολοκληρωμένο σύστημα διαχείρισης 
και ελέγχου και τους όρους απόρριψης ή ανάκτησης 
πληρωμών, καθώς και τις διοικητικές κυρώσεις που 
εφαρμόζονται στις άμεσες ενισχύσεις, τη στήριξη της 
αγροτικής ανάπτυξης και την πολλαπλή συμμόρφωση 
(ϋ 81/20-6-2014). 

14. Καν.(ΕΕ) 2017/2393 του Ευρωπαϊκού Κοινοβουλίου 
και του Συμβουλίου της 13ης Δεκεμβρίου 2017 για την 
τροποποίηση των κανονισμών (ΕΕ) αριθμ. 1305/2013, 
για τη στήριξη της αγροτικής ανάπτυξης από το Ευρω¬ 
παϊκό Γεωργικό Ταμείο Αγροτικής Ανάπτυξης (ΕΓΤΑΑ), 
(ΕΕ) αριθμ. 1306/2013 σχετικά με τη χρηματοδότηση, 
τη διαχείριση και την παρακολούθηση της κοινής γεωρ¬ 
γικής πολιτικής, (ΕΕ) αριθμ. 1307/2013, περί θεσπίσεως 
κανόνων για άμεσες ενισχύσεις στους γεωργούς βάσει 
καθεστώτων στήριξης στο πλαίσιο της κοινής γεωργικής 
πολιτικής, (ΕΕ) αριθμ. 1308/2013 για τη θέσπιση κοινής 
οργάνωσης των αγορών γεωργικών προϊόντων και (ΕΕ) 
αριθμ. 652/2014 για τη θέσπιση διατάξεων σχετικά με 
τη διαχείριση των δαπανών που αφορούν, αφενός, τη 
διατροφική αλυσίδα, την υγεία των ζώων και την καλή 
μεταχείριση των ζώων και, αφετέρου, την υγεία των φυ¬ 
τών και το φυτικό αναπαραγωγικό υλικό. 

15. Της απόφασης της Ευρωπαϊκής Επιτροπής 
(1(2015)9170/11-12-2015 για την «έγκριση του Προ¬ 
γράμματος Αγροτικής Ανάπτυξης της Ελλάδας για την 
περίοδο προγραμματισμού 2014-2020», όπως ισχύει 
κάθε φορά. 

16. Της αριθμ. 1251 /20-05-2016 ΥΑ «Εκχώρηση αρμο¬ 
διοτήτων της Ειδικής Υπηρεσίας Διαχείρισης του Προ¬ 
γράμματος Αγροτικής Ανάπτυξης 2014-2020 (ΕΥΔ ΠΑΑ) 
στη Διεύθυνση Διαχείρισης Ζωικών Γενετικών Πόρων και 
Συστημάτων Εκτροφής Ζώων του Υπουργείου Αγροτικής 
Ανάπτυξης και Τροφίμων, ως Ενδιάμεσου Φορέα Διαχεί¬ 
ρισης (ΕΦΔ) Πράξεων του ΠΑΑ» (ΒΊ 580/03-06-2016), 
όπως ισχύει κάθε φορά. 

17. Της αριθμ. 1065/19-04-2016 (ΦΕΚ 1273/Β/2016) 
απόφασης του Υπουργού Αγροτικής Ανάπτυξης και Τρο¬ 
φίμων με θέμα «Θέσπιση διαδικασιών του Συστήματος 
Διαχείρισης και Ελέγχου του Προγράμματος "Αγροτική 
Ανάπτυξη της Ελλάδας 2014-2020" όπως ισχύει κάθε 
φορά». 

18. Της αριθμ. Υ 92/29-11-2017 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 4195). 

19. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού. 

20. Το αριθμ. 960/22-3-2018 έγγραφο της ΕΥΔ ΠΑΑ. 

21 .Το αριθμ. 26447/22-3-2018 έγγραφο του ΟΠΕΚΕΠΕ, 

αποφασίζουμε: 

Άρθρο 1 
Σκοπός 

Σκοπός της παρούσας απόφασης είναι ο καθορισμός 
του πλαισίου εφαρμογής της Δράσης 10.1.9 "Διατήρηση 
απειλούμενων αυτοχθόνων φυλών αγροτικών ζώων", 
στο πλαίσιο υλοποίησης του Υπομέτρου 10.1, του Μέ¬ 
τρου 10 του ΠΑΑ 2014-2020. 

Στόχος της Δράσης είναι η παροχή οικονομικής στή¬ 
ριξης στους κατόχους αυτοχθόνων φυλών αγροτικών 
ζώων, προκειμένου να διατηρήσουν ή και να αυξήσουν 
τον αριθμό των ζώων αυτών, συμβάλλοντας στη δια¬ 
τήρηση και ενίσχυση της βιοποικιλότητας στον τομέα 


της ζωικής παραγωγής και στην αειφόρο ανάπτυξη και 
ισορροπία της φύσης. 

Η δράση συνεισφέρει στην προτεραιότητα 4 «αποκα¬ 
τάσταση, διατήρηση και ενίσχυση των οικοσυστημάτων 
που συνδέονται με τη γεωργία και τη δασοπονία» και 
ειδικότερα στην Περιοχή Εστίασης: 

• 4α) Αποκατάσταση, διατήρηση και ενίσχυση της βι- 
οποικιλότητας, συμπεριλαμβανομένων των περιοχών 
Ν3ΐυΓ3 2000, και εντός των περιοχών που αντιμετωπί¬ 
ζουν φυσικά ή άλλα ειδικά μειονεκτήματα, της γεωργίας 
Υψηλής Φυσικής Αξίας (ΗΝν) και της κατάστασης των 
ευρωπαϊκών τοπίων. 

Άρθρο 2 

Αρμόδιοι Φορείς 

1. Αρμόδια για τη συνολική διαχείριση και εφαρμογή 
του Προγράμματος Αγροτικής Ανάπτυξης της Ελλάδας 
για την προγραμματική περίοδο 2014-2020 είναι η Ειδι¬ 
κή Υπηρεσία Διαχείρισηςτου Προγράμματος Αγροτικής 
Ανάπτυξης 2014-2020 (ΕΥΔ ΠΑΑ). 

2. Ενδιάμεσος Φορέας Διαχείρισης (ΕΦΔ) της Δράσης 
10.1.09. «Διατήρηση απειλούμενων αυτοχθόνων φυλών 
αγροτικών ζώων» του Μέτρου 10 του ΠΑΑ 2014-2020 εί¬ 
ναι η Διεύθυνση Ζωικών Γενετικών Πόρων και Κτηνοτρο- 
φικών Εγκαταστάσεων της Γενικής Διεύθυνσης Γεωργίας 
του Υπουργείου Αγροτικής Ανάπτυξης και Τροφίμων. 

3. Οργανισμός πληρωμών των οικονομικών ενισχύ¬ 
σεων της Δράσης 10.1.9 «Διατήρηση απειλούμενων 
αυτοχθόνων φυλών αγροτικών ζώων» του Μέτρου 10 
του ΠΑΑ 2014-2020, είναι ο Οργανισμός Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (ΟΠΕΚΕΠΕ). 

Άρθρο 3 

Ορισμοί 

Για την εφαρμογή της παρούσας ισχύουν οι ακόλουθοι 
ορισμοί: 

1. ΟΠΣΑΑ: Ολοκληρωμένο Πληροφοριακό Σύστημα 
Αγροτικής Ανάπτυξης, σύμφωνα με τα οριζόμενα στο 
άρθρο 61 του ν. 4314/2014. 

2. Πληροφοριακό Σύστημα (ΠΣ): το επιμέρους πληρο¬ 
φοριακό σύστημα που λειτουργεί με άμεση σύνδεση με 
το ΟΣ και μέσω διεπαφών με το ΟΠΣΑΑ, για τις ανάγκες 
εφαρμογής της παρούσας. 

3. Ολοκληρωμένο Σύστημα (ΟΣ): 

Το ολοκληρωμένο σύστημα (ΟΣ) περιλαμβάνει τα 
ακόλουθα στοιχεία: 
α) ηλεκτρονική βάση δεδομένων, 
β) σύστημα αναγνώρισης αγροτεμαχίων, 
γ) σύστημα αναγνώρισης και καταγραφής των ζώων, 
δ) σύστημα προσδιορισμού και καταγραφής των δι¬ 
καιωμάτων ενίσχυσης, 
ε) ενιαία αίτηση ενίσχυσης, 
στ) ολοκληρωμένο σύστημα ελέγχου, 
ζ) ενιαίο σύστημα καταγραφής της ταυτότητας κάθε 
δικαιούχου ο οποίος υποβάλλει ενιαία αίτηση. 

4. Μονάδα Ζωικού Κεφαλαίου (ΜΖΚ): μονάδα μέτρη¬ 
σης του ζωικού κεφαλαίου και σύμφωνα με το Παράρ- 

τημα II του Εκτελεστικού Καν(ΕΕ)808/2014, όπωςτροπο- 
ποιήθηκε με τον Εκτελεστικό Καν(ΕΕ)669/2016. 

5. ΣΔΕ: Σύστημα Διαχείρισης και Ελέγχου του Προ¬ 
γράμματος «Αγροτική Ανάπτυξη της Ελλάδας 2014- 
2020», όπως αυτό έχει εκδοθεί με την αριθμ. 1065/2016 
(ΒΊ 273) απόφαση του Υπουργού Αγροτικής Ανάπτυξης 
και Τροφίμων και ισχύει. 

6. Ενιαία Αίτηση Ενίσχυσης (ΕΑΕ): αίτηση που υποβάλ¬ 
λει ο δικαιούχος στο πλαίσιο του Καν(ΕΕ) 1306/2013, 
αναφέροντας κατά περίπτωση όλα τα στοιχεία της εκ¬ 
μετάλλευσης, καθώς και τις μη γεωργικές εκτάσεις για 
τις οποίες ζητείται στήριξη. 

7. Αίτηση Στήριξης: Αίτηση στήριξης: Η αίτηση που 
υποβάλλει ο υποψήφιος για την ένταξη στα μέτρα, υπο- 
μέτρα ή δράσεις του ΠΑΑ που συνδέονται με έκταση ή 
αριθμό ζώων και ανήκουν στο πεδίο ισχύος του Ολο¬ 
κληρωμένου Συστήματος (ΟΣ), στο πλαίσιο του Καν. (ΕΕ) 
αριθμ. 1305/2013. 

8. Αίτηση Πληρωμής: Η αίτηση που υποβάλλει ο δικαι¬ 
ούχος για την καταβολή της ενίσχυσης από τις εθνικές 
αρχές στο πλαίσιο του Καν. (ΕΕ) αριθμ. 1305/2013 και 
η οποία αποτελεί παράρτημα της Ενιαίας Αίτησης Ενί¬ 
σχυσης (ΕΑΕ). 

9. Πολλαπλή Συμμόρφωση :Οι κανόνες πολλαπλής 
συμμόρφωσης συνίστανται στις Κανονιστικές Απαι¬ 
τήσεις Διαχείρισης που απορρέουν από την ενωσιακή 
νομοθεσία και στα πρότυπα για την Καλή Γεωργική και 
Περιβαλλοντική Κατάσταση των εκτάσεων που θεσπί¬ 
ζονται σε εθνικό επίπεδο, όπως απαριθμούνται στο Πα¬ 
ράρτημα II του Καν. (ΕΕ) 1306/2013, όσον αφορά τους 
ακόλουθους τομείς: 

α) περιβάλλον, κλιματική αλλαγή και καλή γεωργική 
κατάσταση των εκτάσεων, 

β) δημόσια υγεία και υγεία των ζώων και των φυτών, 

γ) καλή μεταχείριση των ζώων σύμφωνα με το άρθρο 
93 του Καν. (ΕΕ) 1306/2013. 

9. Περίοδος δέσμευσης: Ως περίοδος δέσμευσης θε¬ 
ωρείται η χρονική περίοδος πέντε (5) ετών στη διάρκεια 
της οποίας οι δικαιούχοι δεσμεύονται να τηρήσουν τις 
συμβατικές τους υποχρεώσεις. 

10. Φάκελος δικαιούχου: θεωρείται ο φάκελος που 
υποχρεούνται να τηρούν οι δικαιούχοι καθ’ όλη τη διάρ¬ 
κεια τήρησης των δεσμεύσεων και για τρία (3) επιπλέον 
έτη μετά την ολοκλήρωση των δεσμεύσεων, ο οποίος 
θα πρέπει να είναι διαθέσιμος στις ελεγκτικές αρχές σε 
κάθε σχετικό αίτημα. Ο φάκελος περιλαμβάνει κατά πε¬ 
ρίπτωση και κατ’ ελάχιστον: 

• Αντίγραφο της αίτησης στήριξης. 

• Απόφαση Ένταξης Πράξεων στην οποία να συμπερι- 
λαμβάνεται ο δικαιούχος και τυχόν τροποποιήσεις αυτής. 

• Αντίγραφα των ετήσιων αιτήσεων πληρωμής. 

• Βεβαίωση εγγραφής των ζώων στα γενεαλογικά βι¬ 
βλία. 

■ Μητρώο κτηνοτροφικής εκμετάλλευσης των ζώων 
(χοίροι, αιγοπρόβατα). 


• Ειδικά οι δικαιούχοι με ιπποειδή Βεβαίωση ταυτοποί¬ 
ησης ιπποειδούςγιατην αντιστοίχιση κάθε ιπποειδούς 
με τον ιδιοκτήτη του 

•Στην περίπτωση δικαιούχου νομικού προσώπου Αντί¬ 
γραφο καταστατικού νομίμως θεωρημένου και απόφαση 
του Δ. Σ. του δικαιούχου στην οποία θα αναφέρεται ο 
ορισμός του νόμιμου εκπροσώπου έναντι της υλοποι¬ 
ούμενης Δράσης. 

Άρθρο 4 

Δικαιούχοι - Κριτήρια επιλεξιμότητας 

Α. Δικαιούχοι της Δράσης είναι φυσικά και νομικά πρό¬ 
σωπα ή ομάδες αυτών, οι οποίοι είναι κάτοχοι φυλών 
αγροτικών ζώων που απειλούνται με εξαφάνιση εφόσον: 

1. Είναι κάτοχοι αυτοχθόνων φυλών αγροτικών ζώων 
που απειλούνται με εξαφάνιση, όπως αυτές αποτυπώνο- 
νται στον πίνακα του άρθρου 5 της παρούσας. 

2. Εκτρέφουν ζώα των εν λόγω φυλών στις συγκε¬ 
κριμένες περιοχές παρέμβασης της χώρας, όπως αυτές 
φαίνονται στο άρθρο 5 της παρούσας 

3. Να εκτρέφουν ζώα εγγεγραμμένα στο γενεαλογικό 
βιβλίο της φυλής στην οποία ανήκουν. 

Τα ως άνω κριτήρια επιλεξιμότητας δικαιούχων πρέ¬ 
πει να συντρέχουν τόσο κατά την υποβολή της αίτησης 
στήριξης όσο και καθ' όλη τη διάρκεια της δέσμευσης. 

Β. Δεν δύναται να κριθούν δικαιούχοι των ενισχύσεων 
της παρούσας απόφασης, ακόμη κι αν πληρούν τις προ¬ 
ϋποθέσεις της παραγράφου Α του παρόντος άρθρου, οι 
ακόλουθες κατηγορίες υποψηφίων: 

1. Όσοι έχουν ενταχθεί στο καθεστώς της πρόωρης 
συνταξιοδότησης ή οι σύζυγοι αυτών. 

2. Διάδοχοι πρόωρης συνταξιοδότησης για τους οποί¬ 
ους υπάρχει σε ισχύ απόφαση αποκλεισμού από τη λήψη 
οποιασδήποτε ενίσχυσης στον αγροτικό τομέα για δέκα 
(10) έτη. 

3. Όσοι έχουν αποβληθεί από γεωργοπεριβαλλοντι- 
κό μέτρο ή δράση στην τρέχουσα ή σε προηγούμενη 
Προγραμματική Περίοδο, λόγω υποβολής εκ προθέσεως 
ανακριβών στοιχείων και δεν έχει παρέλθει ένα (1) ημε¬ 
ρολογιακό έτος από το ημερολογιακό έτος διαπίστωσης 
της παράβασης. 

4. Γ. Στην περίπτωση συνδυασμού μέτρων ή δράσεων ή 
δεσμεύσεων σε επίπεδο ενταγμένης εκμετάλλευσης - αγρο¬ 
τεμαχίων, οι επιτρεπόμενοι συνδυασμοί μεταξύ του Μέτρου 
11 και των Μέτρων 10 «Γεωργοπεριβαλλοντικά και κλιμα¬ 
τικά μέτρα», και 14 «Καλή μεταχείριση των ζώων» του ΠΑΑ 
2014-2020, εμφανίζονται στο Παράρτημα I της παρούσας. 

Άρθρο 5 

Πεδίο Εφαρμογής 

1. Γεωγραφικό πεδίο εφαρμογής της δράσης 10.1.09 
είναι όλη η Χώρα. 

2. Τομείς παρέμβασης είναι οι φυλές των ζώων ανά 
περιοχή κατανομής, όπως αυτές εμφανίζονται στον ακό¬ 
λουθο πίνακα των επιλέξιμων φυλών: 

Είδος Ζώου 

Φυλή 

Περιοχή 

Υπεύθυνο ΚΖΓΠ για τήρηση γενε¬ 
αλογικών βιβλίων 


Τήνου 

Κυκλάδες 

Αθήνας 


Κέας 

Κυκλάδες 

Αθήνας 


Κατερίνης 

Θεσσαλία, Κεντρική Μακεδονία, 
Ήπειρος 

Καρδίτσας 

Βοοειδή 

Συκιάς 

όλη η χώρα 

Θεσσαλονίκης 


Ελληνικός βούβαλος 

υγρότοποι σε όλη την χώρα 

Θεσσαλονίκης*, Δράμας, Ιωαννί- 
νων, Καρδίτσας, Αθήνας 


Ελληνική βραχυκερατική 

όλη η χώρα 

Αθήνας, Ιωαννίνων*, Θεσσαλονί¬ 
κης, Καρδίτσας, Δράμας 


Καταφυγίου 

Δυτική Μακεδονία 

Κεντρική Μακεδονία 

Θεσσαλονίκης 


Ρουμλουκίου 

Δυτική Μακεδονία, 

Κεντρική Μακεδονία 

Θεσσαλονίκης 


Ορεινό Ηπείρου 

Ήπειρος 

Ιωαννίνων 


Ικαρίας 

Νομός Σάμου 

Αθήνας 


Λευκίμης 

Κέρκυρα 

Ιωαννίνων 


Κατσικά 

Ήπειρος 

Ιωαννίνων 


Άργους 

Πελοπόννησος 

Αθήνας 


Ζακύνθου 

Ζάκυνθος 

Αθήνας 


Φλώρινας - Πελαγονίας 

όλη η Μακεδονία 

Θεσσαλονίκης 

Πρόβατα 

Σαρακατσάνικο 

όλη η χώρα 

Αθήνας, Θεσσαλονίκης, Ιωαννί¬ 
νων, Καρδίτσας, Δράμας* 

Γλώσσας Σκοπέλου 

Μαγνησία, Λάρισα, Βόρειες 
Σποράδες, Θεσσαλία, Φθιώτιδα 

Καρδίτσας 


Κύμης 

Εύβοια 

Αθήνας 


Αγρίνιου 

Αιτωλοακαρνανία, Άρτα 

Αθήνας, Ιωαννίνων* 


Δράμας 

Δράμα, Ανατολική Μακεδονία, 
Θράκη 

Δράμας 


Θράκης 

όλη η Θράκη 

Δράμας 


Καλαρρύτικο 

Ήπειρος, Θεσσαλία, Αιτωλοακαρ¬ 
νανία, Δυτική Μακεδονία 

Ιωαννίνων, Καρδίτσας*, Αθήνας, 
Θεσσαλονίκης 


Πηλίου 

όλη η Θεσσαλία, Φθιώτιδα, 
Ευρυτανία 

Καρδίτσας 


Σερρών 

Νομός Σερρών, Κεντρική Μακεδο¬ 
νία, Ανατολική Μακεδονία, Θράκη 

Θεσσαλονίκης 

Αίγες 

Σκοπέλου 

Βόρειες Σποράδες, Μαγνησία, 
Λάρισα 

Καρδίτσας 

Χοίροι 

Εγχώριος Ελληνικός Χοί¬ 
ρος 

όλη η χώρα 

Αθήνας, Ιωαννίνων, Θεσσαλονί¬ 
κης, Καρδίτσας, Δράμας 


Ηλείας 

Ζάκυνθος, Πελοπόννησος, 
Αιτωλοακαρνανία, Αττική 

Αθήνας 

Ιπποειδή 

Πηνείας 

Ζάκυνθος, Πελοπόννησος, 
Αιτωλοακαρνανία, Αττική 

Αθήνας 


Θεσσαλίας 

Θεσσαλία, Φθιώτιδα, Ευρυτανία 

Καρδίτσας 


Σκύρου 

όλη η χώρα 

Καρδίτσας, Θεσσαλονίκης, Ιωαν¬ 
νίνων, Αθήνας* 

Ιπποειδή 

Πίνδου 

Ήπειρος, Μακεδονία, Θεσσαλία, 
Στερεά Ελλάδα 

Αθήνας, Καρδίτσας, Θεσσαλονί¬ 
κης*, Ιωαννίνων, Αθήνας 


Μεσσαρά 

Πελοπόννησος, Κρήτη 

Αθήνας 


* Με αστερίσκο σημειώνεται το Κέντρο Ζωικών Γενε¬ 
τικών Πόρων, το οποίο έχει την ευθύνη για την τήρηση 
του γενεαλογικού βιβλίου της φυλής και το οποίο συγκε¬ 
ντρώνει τα στοιχεία γενεαλογικού βιβλίου της φυλής από 
τα υπόλοιπα ΚΖΓΠ. 

Για τις παραπάνω φυλές ζώων επιλέξιμα για ενίσχυση 
είναι: 

1. τα θηλυκά βοοειδή ηλικίας άνω των έξι (6) μηνών 

2. τα θηλυκά αιγοπρόβατα ηλικίας άνω του ενός (1) 
έτους 

3. οι χοιρομητέρες 

4. τα αρσενικά και θηλυκά ιπποειδή άνω των έξι (6) 
μηνών. 

Άρθρο 6 
Ύψος ενίσχυσης 

Η ενίσχυση χορηγείται ετησίως σε αναπλήρωση της 
απώλειας εισοδήματος που επιφέρει η διατήρηση Μο¬ 
νάδων Ζωικού Κεφαλαίου αυτοχθόνων φυλών. 


Το ύψος της ενίσχυσης σε ευρώ ανά ΜΖΚ ανά κατηγο¬ 
ρία ζώου ορίζεται ως ακολούθως: 


ΕΙΔΟΣ 

ΜΕ ΔΙΑΤΗΡΗΣΗ 1 

ΧΩΡΙΣ ΔΙΑΤΗΡΗΣΗ 1 

ΖΩΟΥ 

ΑΡΣΕΝΙΚΟΥ ΑΝΑ 15 

ΑΡΣΕΝΙΚΟΥ ΑΝΑ 15 


ΘΗΛΥΚΑ ΖΩΑ 

ΘΗΛΥΚΑ ΖΩΑ 


ΑΝΑΠΑΡΑΓΩΓΗΣ 

ΑΝΑΠΑΡΑΓΩΓΗΣ 

Βοοειδή 

333 

310 

Πρόβατα 

232 

209 

Αίγες 

232 

209 

Χοίροι 

215 

192 

Ιπποειδή 

350 


Όπου, ισχύουν οι παρακάτω ισοδυναμίες: 

Ένα (1) βοοειδές ηλικίας έξι (6) μηνών έως δύο (2) ετών 
= 0,6 ΜΖΚ 

Ένα (1) βοοειδές ηλικίας άνω των δύο (2) ετών = 1 ΜΖΚ 

Ένα (1) προβατοειδές ή αιγοειδές άνω του ενός (1) έτους 
= 0,15 ΜΖΚ 

Μία (1) χοιρομητέρα = 0,5 ΜΖΚ 

Ένα μόνοπλο άνω των έξι (6) μηνών = 1 ΜΖΚ. 

Κάθε νέο ζώο που εισάγεται στην εκμετάλλευση θα 
πρέπει να είναι απόγονος των ήδη υφιστάμενων στη 
εκμετάλλευση ζώων ή να προέρχεται από άλλη εκμε¬ 
τάλλευση που εκτρέφει ζώα της ίδιας φυλής και είναι 
εγγεγραμμένο στο γενεαλογικό βιβλίο της φυλής όπως 
αυτό τηρείται στο Κ.Ζ.Γ.Π. 

Άρθρο 7 

Γραμμή βάσης - Δεσμεύσεις των δικαιούχων 

Α. Οι δικαιούχοι οφείλουν να τηρούν, κατ’ έτος και καθ’ 
όλη τη διάρκεια των δεσμεύσεών τους, τη γραμμή βάσης 
της δράσης, σύμφωνα με τον πίνακα του Παραρτήματος 
II της παρούσας. 

Β. Οι δικαιούχοι αναλαμβάνουν τις κάτωθι δεσμεύσεις: 


1. Να διατηρούν τον αριθμό των επιλέξιμων ζώων 
ένταξης για μία πενταετία. Είναι δυνατή η αντικατάστα¬ 
ση των ζώων που εντάχθηκαν αρχικά με ζώα της ίδιας 
φυλής, εφόσον ο συνολικός αριθμός των ζώων κατά τη 
διάρκεια της πενταετίας παραμένει τουλάχιστον αυτός 
που αναφέρεται κατά την ένταξή τους στο πρόγραμμα. 

2. Να αποδέχονται και να διευκολύνουν την πραγ¬ 
ματοποίηση των ελέγχων από τις αρμόδιες Εθνικές και 
Κοινοτικές Αρχές. 

3. Ολα τα ζώα που συμμετέχουν στη δράση πρέπει να 
φέρουν σήμανση (ενώτια, βώλους, κ.λπ.), όπως προβλέ- 
πεται από την σχετική εθνική και κοινοτική νομοθεσία. 

4. Στην περίπτωση των ιπποειδών, θα πρέπει να φέ¬ 
ρουν αναγνωριστικό στοιχείο, το οποίο να αντιστοιχεί 
μονοσήμαντα σε συγκεκριμένο κάτοχο/ιδιοκτήτη. Οι λε¬ 
πτομέρειες που αφορούν στη διαδικασία που διασφαλί¬ 
ζει την αντιστοίχιση του κάθε ιπποειδούς με τον κάτοχο/ 
ιδιοκτήτη του, καθορίζονται με εγκύκλιο που εκδίδεται 
με ευθύνη του Γενικού Γραμματέα του ΥΠΑΑΤ. 

5. Να ακολουθούν τις οδηγίες και τις υποδείξεις των 
αρμόδιων Κέντρων Ζωικών Γενετικών Πόρων για την τή¬ 
ρηση των γενεαλογικών βιβλίων των φυλών στις οποίες 
ανήκουν τα ζώα τους και να εφαρμόζουν όλες τις υπο¬ 
χρεώσεις για την τήρησή του. 

6. Στην περίπτωση απομάκρυνσης επιλέξιμων ζώων 
από την εκμετάλλευση (σφαγή - πώληση), και για οποια¬ 
δήποτε μεταβολή να ενημερώνουν άμεσα και οπωσδή¬ 
ποτε πριν προβούν στην ενέργεια το αρμόδιο ΚΖΓΠ. 

7. Οι δικαιούχοι δεσμεύονται να υποβάλλουν κατ' έτος 
αίτηση πληρωμής, σύμφωνα μετά οριζόμενα στο άρθρο 
20 της παρούσας. 

8. Ειδικά οι δικαιούχοι με ιπποειδή οφείλουν να κατα¬ 
θέσουν στο αρμόδιο Κ.Ζ.Γ.Π βεβαιώσεις ταυτοποίησης 
των ιπποειδών τους μέχρι 31 -10-2018. Σε διαφορετική 
περίπτωση επιβάλλονται για το πρώτο έτος εφαρμογής 
οι κυρώσεις που αφορούν την παράγραφο 4 του άρθρου 
25 της παρούσας. Για το δεύτερο έτος εφαρμογής και για 
όσα ζώα δεν προσκομίστηκαν οι βεβαιώσεις ταυτοποί¬ 
ησης, αυτές κατατίθενται έως 31-10-2019 στο αρμόδιο 
Κ.Ζ.Γ.Π, διαφορετικά επιβάλλονται εκ νέου οι παραπάνω 
κυρώσεις. Η εν λόγω διαδικασία επαναλαμβάνεται κατ'έ- 
τος μέχρι τη λήξη της πενταετούς περιόδου δέσμευσης. 

9. Τα Κ.Ζ.Γ.Π εξετάζουν την ακρίβεια των στοιχείων των 
βεβαιώσεων και ακολούθως συμπεριλαμβάνουν τα ανά¬ 
λογα δεδομένα στα γενεαλογικά βιβλία ή μητρώα που 
τηρούν. Η βεβαίωση ταυτοποίησης ιπποειδούς θα κα¬ 
θοριστεί με εγκύκλιο του Γενικού Γραμματέα του ΥΠΑΑΤ. 
Επισημαίνεται, ότι σε περίπτωση μεταβολών του ζωικού 
κεφαλαίου η εν λόγω βεβαίωση κατατίθεται εκ νέου. 

10. Οι δικαιούχοι δεσμεύονται να τηρούν φάκελο δι¬ 
καιούχου, όπως ορίζεται στο άρθρο 3 της παρούσας καθ' 
όλη τη διάρκεια τήρησης των δεσμεύσεων και για τρία 
(3) επιπλέον έτη μετά την ολοκλήρωση των δεσμεύσεων, 
ο οποίος θα πρέπει να είναι διαθέσιμος στις ελεγκτικές 
αρχές σε κάθε σχετικό αίτημα. 

Γ. Σύμφωνα με το άρθρο 48 του Καν. (ΕΕ) 1305/2013, 
προβλέπεται ρήτρα αναθεώρησης για δεσμεύσεις που 
έχουν αναληφθεί σύμφωνα με το άρθρο 28 (Ενισχύσεις 
για τη γεωργία, το περιβάλλον και το κλίμα) του Καν. (ΕΕ) 
1305/2013, προκειμένου να διασφαλισθεί η προσαρ¬ 
μογή τους σε περίπτωση τροποποιήσεων στα σχετικά 
υποχρεωτικά πρότυπα, απαιτήσεις ή υποχρεώσεις που 
αναφέρονται στο εν λόγω άρθρο του Καν. (ΕΕ) 1305/2013 
(γραμμή βάσης), πέραν των οποίων εκτείνονται οι δε¬ 
σμεύσεις. Αυτή η ρήτρα καλύπτει επίσης τις απαιτούμε- 
νες προσαρμογές για να αποφευχθεί η διπλή χρηματο¬ 
δότηση των πρακτικών που προβλέπονται στο άρθρο 
43 του κανονισμού (ΕΕ) αριθμ. 1307/2013 (γεωργικές 
πρακτικές επωφελείς για το κλίμα και το περιβάλλον), σε 
περίπτωση τροποποίησης των πρακτικών αυτών. 

Σύμφωνα με το άρθρο 48 του Καν. (ΕΕ) 1305/2013, οι 
δεσμεύσεις οι οποίες εκτείνονται πέραν της τρέχουσας 
Προγραμματικής Περιόδου (2014-2020) περιλαμβάνουν 
ρήτρα αναθεώρησης, προκειμένου να καθίσταται δυνα¬ 
τή η προσαρμογή τους στο νομικό πλαίσιο της επόμενης 
Προγραμματικής Περιόδου. Εάν η προσαρμογή δεν είναι 
αποδεκτή από τον δικαιούχο, η δέσμευση παύει να ισχύει 
χωρίς να απαιτείται επιστροφή για την περίοδο κατά την 
οποία η δέσμευση ήταν σε ισχύ. 

Άρθρο 8 

Διάρκεια και έναρξη Δεσμεύσεων 

Οι δεσμεύσεις είναι πενταετούς διάρκειας και αρχίζουν 
να ισχύουν: 

α) Για την πρώτη πρόσκληση από ημερομηνία δημο¬ 
σίευσης της παρούσας. 

β) Για τις επόμενες προσκλήσεις όπως ορίζεται στο 
κείμενο της εκάστοτε πρόσκλησης. 

Άρθρο 9 

Δημοσιοποίηση - 

Πρόσκληση Εκδήλωσης Ενδιαφέροντος 

1. Ο Ενδιάμεσος Φορέας Διαχείρισης (ΕΦΔ), με βάση 
τις διαθέσιμες πιστώσεις και κατόπιν της σύμφωνης γνώ¬ 
μης της ΕΥΔ ΠΑΑ, προωθεί για υπογραφή από τον Γενικό 
Γραμματέα του ΥΠΑΑΤ, σχέδιο πρόσκλησης εκδήλωσης 
ενδιαφέροντος για την υποβολή αιτήσεων στήριξης από 
τους ενδιαφερομένους. 

Στην πρόσκληση εκδήλωσης ενδιαφέροντος αναφέ- 
ρονται: 

- η προκηρυσσόμενη δράση 

- το συνολικό ποσό της δημόσιας ενίσχυσης, καθώς 
και τα ύψη ενίσχυσης 

- οι αρμόδιοι φορείς 

- τα κριτήρια επιλεξιμότητας που πρέπει να πληρούν 
οι δικαιούχοι 

- ο τρόπος, ο τόπος και οι προθεσμίες υποβολής των 
αιτήσεων στήριξης 

- οι ακολουθούμενες διαδικασίες υποβολής των αι¬ 
τήσεων στήριξης, αξιολόγησης, έγκρισης, καθώς και οι 
διαδικασίες για την πληρωμή των δικαιούχων 

- οι δεσμεύσεις των δικαιούχων και η ημερομηνία 
έναρξης αυτών 

- οι προβλεπόμενες μειώσεις - κυρώσεις 


- οι ενέργειες δημοσιότητας 

- τα στοιχεία των δημοσίων αρχών και ο διαδικτυακάς 
τόπος για την παροχή σχετικών πλη ροφοριών 

- η ενημέρωση των υποψηφίων ότι τα στοιχεία τους 
θα δημοσιοποιηθούν σύμφωνα με τα άρθρα 111-113 
του Καν. (ΕΕ) 1306/2013 και ότι τα στοιχεία ενδέχεται να 
αποτελέσουν αντικείμενο επεξεργασίας από τις αρχές 
ελέγχου και διερεύνησηςτης Ευρωπαϊκής Ένωσης ή της 
χώρας. Σε κάθε περίπτωση, τηρούνται οι διατάξεις της 
Οδηγίας 95/46/ΕΚ και του Καν. (ΕΚ) 45/2001 περί προ¬ 
στασίας των δεδομένων 

- άλλα στοιχεία και πληροφορίες, εφόσον αυτά απαι¬ 
τούνται από σχετικές διατάξεις της Κοινοτικής και Εθνι¬ 
κής νομοθεσίας ή κρίνονται απαραίτητα από τον ΕΦΔ ή 
την ΕΥΔ ΠΑΑ για την εφαρμογή της δράσης. 

2. Τα στοιχεία της πρόσκλησης εκδήλωσης ενδιαφέρο¬ 
ντος μετά την έκδοση της και με ευθύνη του ΕΦΔ κατα- 
χωρούνται στο Ολοκληρωμένο Πληροφοριακό Σύστημα 
Αγροτικής Ανάπτυξης (ΟΠΣΑΑ) 

Με κατάλληλη υπηρεσία διαδικτύου, τα στοιχεία της 
πρόσκλησης μεταφέρονται στο ΠΣ, ώστε να χρησιμοποι¬ 
ηθούν για την ανάπτυξη της εφαρμογής που θα επιτρέ¬ 
πει την ηλεκτρονική υποβολή των αιτήσεων στήριξης. 

Η πρόσκληση εκδήλωσης ενδιαφέροντος αναρτάται 
στο πρόγραμμα «ΔΙΑΥΓΕΙΑ», στους δικτυακούς τόπους 
του Υπουργείου Αγροτικής Ανάπτυξης και Τροφίμων, 
του ΠΑΑ και του ΕΣΠΑ. 

Σε κάθε περίπτωση τηρείται από τον ΕΦΔ αρχείο με 
όλα τα αποδεικτικά στοιχεία Δημοσιοποίησης της πρό¬ 
σκλησης. 

Άρθρο 10 

Υποβολή αιτήσεων στήριξης 

1. Οι ενδιαφερόμενοι, αφού λάβουν γνώση της πρό¬ 
σκλησης εκδήλωσης ενδιαφέροντος και εφόσον επιθυ¬ 
μούν να ενταχθούν στη Δράση, υποβάλλουν ηλεκτρονι¬ 
κά αίτηση στήριξης μέσω του Π.Σ. εντός της προθεσμίας 
που προβλέπεται στην πρόσκληση εκδήλωσης ενδια¬ 
φέροντος. 

Εφόσον η ηλεκτρονική αίτηση στήριξης υποβληθεί 
επιτυχώς, λαμβάνει μοναδικό κωδικό και ημερομηνία 
οριστικοποίησης, από την οποία τεκμαίρεται το εμπρό¬ 
θεσμο της υποβολής. 

Η αίτηση στήριξης περιλαμβάνει στοιχεία, τόσο του 
υποψήφιου δικαιούχου όσο και του ζωικού κεφαλαίου 
για το οποίο αιτείται την ενίσχυση και ειδικότερα: 

- τη φυλή του ζώου 

- τον αριθμό των ζώων (αρσενικών και θηλυκών ζώων) 

- την ηλικία του ζώου 

- το φύλο του ζώου 

- την περιοχή παρέμβασης 

- τον κωδικό και την έδρα της κτηνοτροφικής εκμε¬ 
τάλλευσης 

- στοιχεία του ενδιαφερομένου ή του νόμιμου εκ¬ 
προσώπου: αριθμός αστυνομικής ταυτότητας, ΑΦΜ, 
στοιχεία επικοινωνίας (σταθερό και κινητό τηλέφωνο, 
προσωπικό θ-ιτωίΙ),Ταχυδρομική Δ/νση 

- άλλα στοιχεία που τυχόν απαιτούνται 

Σε περίπτωση δικαιούχου νομικού προσώπου η αίτη¬ 
ση στήριξης συνοδεύεται από αντίγραφο καταστατικού 
νομίμως θεωρημένο και απόφαση ορισμού του νόμιμου 
εκπροσώπου. 

Όλα τα συνοδευόμενα παραστατικά υποβάλλονται 
ηλεκτρονικά στο Π.Σ. 

Η ορθή καταχώρηση και υποβολή στο ΠΣ της αίτη¬ 
σης στήριξης και των παραστατικών που τυχόν τη συ¬ 
νοδεύουν, καθώς και η εμπρόθεσμη οριστικοποίηση της 
αίτησης στήριξης, αποτελεί αποκλειστική ευθύνη του 
υποψηφίου. 

Με την υποβολή της αίτησης στήριξης, οι υποψήφιοι 
αποδέχονται την περαιτέρω επεξεργασία των προσω¬ 
πικών δεδομένων από τις αρμόδιες υπηρεσίες. Σε κάθε 
περίπτωση, διασφαλίζεται η τήρηση της νομοθεσίας 
περί προστασίας δεδομένων. 

Ο υποψήφιος εκτυπώνει την οριστικοποιημένη αίτηση 
και τη φυλάσσει μαζί με όλα τα απαιτούμενα δικαιολο- 
γητικά στο φάκελό του. Ο υποψήφιος υποχρεούται να 
προσκομίζει τα πρωτότυπα παραστατικά σε οποιοδή- 
ποτε έλεγχο του ζητηθεί. 

2. Οι υποψήφιοι μπορούν να διορθώνουν και να ανα¬ 
καλούν εν όλω ή εν μέρειτην αίτηση στήριξης και τυχόν 
συνυποβληθέντα παραστατικά, μετά από αίτημά τους, 
μέσω του ΠΣ, ακόμη και μετά την οριστική υποβολή της, 
εφόσον δεν έχει παρέλθει η καταληκτική ημερομηνία που 
προβλέπεται στη σχετική πρόσκληση, σύμφωνα με το 
άρθρο 3 του Καν.(ΕΕ) 809/2014 της Επιτροπής. Για το σκο¬ 
πό αυτό, οι υποψήφιοι ακολουθούν τη διαδικασία που 
προβλέπεται στην παράγραφο 1 του παρόντος άρθρου. 

Το εν λόγω αίτημα ανάκλησης, επαναφέρει τον αιτού- 
ντα στη θέση που βρίσκονταν πριν υποβάλλει τα εν λόγω 
έγγραφα ή τμήματα των εν λόγω εγγράφων τα οποία 
ανακαλεί. 

Άρθρο 11 

Αξιολόγηση των αιτήσεων στήριξης 

1. Μετά την καταληκτική ημερομηνία υποβολής των 
αιτήσεων στήριξης, ο ΕΦΔ μέσω των Κέντρων Ζωικών 
Γενετικών Πόρων προβαίνει σε διοικητικό έλεγχο του 
συνόλου αυτών. 

2.0 διοικητικός έλεγχος διενεργείται μηχανογραφικά 
στο σύνολο των υποβληθεισών αιτήσεων στήριξης και 
περιλαμβάνει διασταυρωτικούς ελέγχους με άλλες βά¬ 
σεις δεδομένων (π.χ. ΟΣ, ΚΒΔ κ.λπ.). 

Ειδικότερα, ο διοικητικός έλεγχος περιλαμβάνει κατ’ 
ελάχιστο τα ακόλουθα: 

- το εμπρόθεσμο της υποβολής 

- την πληρότητα της αίτησης 

- την κάλυψη των κριτηρίων επιλεξιμότητας 

- τον προσδιορισμό του μέγιστου αιτούμενου ποσού 
ενίσχυσης για ολόκληρη την περίοδο της δέσμευσης. 

3. Ο έλεγχος κάθε αίτησης στήριξης οφείλει να ολο¬ 
κληρώνεται, συμπεριλαμβανομένου και του προσδιορι¬ 
σμού του ποσού ενίσχυσης για ολόκληρη την περίοδο 
δέσμευσης, ακόμα και αν η εν λόγω αίτηση δεν πληροί 
τα κριτήρια επιλεξιμότητας. 

4. Κατά τη διενέργεια του διοικητικού ελέγχου τα Κέ¬ 
ντρα Ζωικών Γενετικών Πόρων δύνανται να ζητήσουν 


την υποβολή συμπληρωματικών στοιχείων και διευκρι¬ 
νίσεων. Συμπληρωματικά στοιχεία είναι αυτά τα οποία, 
ενώ προβλέπονταν στην Πρόσκληση, δεν υποβλήθηκαν 
λόγω παράλειψης του υποψηφίου και εκδόθηκαν πριν 
την υποβολή της αίτησης στήριξης. Διευκρινίσεις είναι 
στοιχεία που ζητούνται με σκοπό την αποσαφήνιση των 
υποβληθέντων στοιχείων και την καλύτερη κατανόηση 
του περιεχομένου της αίτησης στήριξης. 

5. Στην περίπτωση που στην αίτηση περιλαμβάνονται 
και ζώα που δεν είναι εγγεγραμμένα στο γενεαλογικό 
βιβλίο και προκειμένου να ολοκληρωθεί ο διοικητικός 
έλεγχος αυτών, πραγματοποιείται από το αρμόδιο Κέντρο 
Ζωικών Γενετικών Πόρων στο οποίο υπάγεται η έδρα του 
υποψήφιου δικαιούχου επιτόπιος έλεγχος για επιβεβαίω¬ 
ση αυτών. Επίσης, επιτόπιοι έλεγχοι πραγματοποιούνται 
και σε περιπτώσεις καταγγελιών ή υπονοιών για απάτη. 
Οι επιτόπιοι έλεγχοι διενεργούνται από υπαλλήλους των 
Κ.Ζ.Γ.Π., οι οποίοι δεν έχουν διενεργήσει τον διοικητικό 
έλεγχο των αιτήσεων στήριξης. Κατά τον επιτόπιο έλεγ¬ 
χο παρίσταται υποχρεωτικά ο υποψήφιος δικαιούχος ή 
εξουσιοδοτημένος εκπρόσωπος αυτού αφού πρώτα έχει 
ενημερωθεί αρμοδίως για την ημερομηνία ελέγχου. 

6. Εξασφαλίζεται ότι για τα πρόσωπα που μετέχουν στη 
διαδικασία του διοικητικού ελέγχου των αιτήσεων στή¬ 
ριξης, δεν υφίσταται σύγκρουση συμφερόντων, μέσω 
υποβολής κατάλληλης δήλωσης. 

Άρθρο 12 

Προσωρινός Πίνακας παραδεκτών 

και μη παραδεκτών αιτήσεων στήριξης 

1. Με την ολοκλήρωση των ελέγχων του άρθρου 11 
της παρούσας, δημιουργείται μέσω του Πληροφοριακού 
Συστήματος προσωρινός πίνακας παραδεκτών και μη 
παραδεκτών αιτήσεων στήριξης. 

2. Ο πίνακας αυτός αναρτάται στο Πληροφοριακό 
Σύστημα, και η ανάρτηση του ανακοινώνεται στους δι- 
αδικτυακούς τόπους του ΥπΑΑΤ νννννν.ΐΎΐίηΒρΓίτ.ήύ του 
ΠΑΑ νννννν.Βςΐ'οΐίΚίθηθρΐίχί.ρΐ' και του ΟΠΕΚΕΠΕ_νννννν. 
ορθΚθρθ.ρς ενώ παράλληλα, οι ενδιαφερόμενοι ενημε¬ 
ρώνονται μέσω μηνύματος ηλεκτρονικού ταχυδρομείου, 
στην ηλεκτρονική διεύθυνση που έχουν δηλώσει στην 
αίτηση τους, για την ολοκλήρωση της αξιολόγησης και 
τους τρόπους πρόσβασης τους στους πίνακες. 

3. Στον προσωρινό πίνακα επισημαίνονται: 

- τα στοιχεία των αιτήσεων, παραδεκτών και μη πα¬ 
ραδεκτών, έτσι όπως διαμορφώθηκαν από το διοικητικό 
έλεγχο 

- για τις μη παραδεκτές αιτήσεις στήριξης, αναφέρο- 
νται υποχρεωτικά οι λόγοι απόρριψής τους 

- η δυνατότητα υποβολής ενδικοφανούς προσφυγής, 
με την επισήμανση ότι η οριστική αξιολόγηση των αιτή¬ 
σεων στήριξης γίνεται μετά την ολοκλήρωση της εξέ¬ 
τασης των ενδικοφανών προσφυγών που ενδεχομένως 
υποβληθούν. 

Άρθρο 13 

Υποβολή Ενδικοφανών Προσφυγών 

1. Η ενδικοφανής προσφυγή υποβάλλεται ηλεκτρονι¬ 
κά μέσω του Π.Σ. και σε αποκλειστική προθεσμία επτά 

(7) ημερολογιακών ημερών από την ημερομηνία που 
αναγράφεται σε ανακοίνωση του ΕΦΔ. Στην προσφυγή 
του, ο υποψήφιος οφείλει να αναφέρει αναλυτικά τους 
λόγους υποβολής της προσφυγής, να επισυνάψει ηλε¬ 
κτρονικά στο ΠΣ οποιοδήποτε επιπλέον παραστατικό 
προκειμένου να αποδείξει το αληθές των λόγων του επί 
των λόγων απόρριψης της αίτησης στήριξής του ή των 
λόγων διαφοροποίησης της αίτησης στήριξής του. 

2. Για την εξέταση των προσφυγών συστήνεται, με 
απόφαση του Γενικού Γραμματέα του Υπουργείου Αγρο¬ 
τικής Ανάπτυξης και Τροφίμων, τριμελής επιτροπή απο- 
τελούμενη από: 

- τον προϊστάμενο του Τμήματος Ζωικών Γενετικών 
Πόρων Βοοειδών, Χοίρων, Μονόπλων και Λοιπών Ζωι¬ 
κών Οργανισμών της Διεύθυνσης Ζωικών Γενετικών Πό¬ 
ρων και Κτηνοτροφικών Εγκαταστάσεων του ΥΠΑΑΤ, ως 
πρόεδρο της, με τον αναπληρωτή του 

- τον προϊστάμενο του Τμήματος Ζωικών Γενετικών 
Πόρων Αιγών και Προβάτων της Διεύθυνσης Ζωικών 
Γενετικών Πόρων και Κτηνοτροφικών Εγκαταστάσεων 
του ΥΠΑΑΤ, ως μέλος, με τον αναπληρωτή του 

- τον προϊστάμενο του Κέντρου Ζωικών Γενετικών 
Πόρων της περιοχής δικαιοδοσίας στην οποία έχει την 
έδρα της η κτηνοτροφική εκμετάλλευση, ως μέλος, με 
τον αναπληρωτή του. 

Η επιτροπή συγκαλείται μετά από πρόσκληση του 
Προέδρου της και σε τόπο και ημερομηνία που θα ορί¬ 
ζεται σε αυτήν. Της συνεδρίασης της Επιτροπής μπορεί 
να προηγηθεί τεχνική σύσκεψη, ανάλογα με τον αριθμό 
και τη σοβαρότητα των θεμάτων, γεγονός που θα πρέπει 
να επισημαίνεται στην πρόσκληση. 

Τα τελικά αποτελέσματα της αξιολόγησηςτων ενδικο- 
φανών προσφυγών θεωρούνται οριστικά και καταχωρί¬ 
ζονται στο ΠΣ από τον ΕΦΔ, ώστε να οριστικοποιηθεί ο 
προσωρινός πίνακας των παραδεκτών και μη παραδε¬ 
κτών αιτήσεων στήριξης. 

Για τις προσφυγές που δεν κρίθηκαν βάσιμες, οι προ- 
σφεύγοντες ενημερώνονται μέσω των αποτελεσμάτων 
του οριστικού πίνακα παραδεκτών και μη παραδεκτών 
αιτήσεων στήριξης από το ΠΣ. 

Άρθρο 14 
Υπερδέσμευση 

1. Μετά την αξιολόγηση των προσφυγών, ο ΕΦΔ δύνα- 
ται να ενεργήσει, ώστε να εξασφαλιστεί υπερδέσμευση 
του ποσού της πρόσκλησης, με σκοπό: 

α. την ένταξη στη δράση των μη παραδεκτών αιτήσε¬ 
ων του προσωρινού πίνακα, οι οποίες μετά την εξέταση 
της σχετικής προσφυγής κρίθηκαν παραδεκτές 

β. την προσαρμογή των στοιχείων των παραδεκτών 
αιτήσεων του προσωρινού πίνακα, για τις οποίες οι σχε¬ 
τικές προσφυγές κρίθηκαν βάσιμες 

γ. την ένταξη όλων των παραδεκτών αιτήσεων. 

2. Το ποσό της συνολικής δημόσιας ενίσχυσης μετά 
την υπερδέσμευση μπορεί να ανέλθει έως το 110% της 
συνολικής δημόσιας ενίσχυσης που καθορίζεται στην 
πρόσκληση. 

Στην περίπτωση που το ποσοστό του 110% δεν επαρ- 
κεί για την κάλυψη των ανωτέρω ενεργειών ή και σε άλ¬ 


λες αιτιολογημένες περιπτώσεις, το ποσό της συνολικής 
δημόσιας δαπάνης δύναται να αυξηθεί περαιτέρω. Η εν 
λόγω αύξηση του προϋπολογισμού απαιτεί την έγκριση 
της ΕΥΔ ΠΑΑ, κατόπιν υποβολής σχετικού αιτήματος από 
τον ΕΦΔ προς την ΕΥΔ ΠΑΑ. 

Άρθρο 15 

Οριστικός πίνακας και δημοσιοποίηση αυτού 

1. Με την ολοκλήρωση της αξιολόγησης των αιτήσεων 
στήριξης και της εξέτασης των ενδικοφανών προσφυ¬ 
γών, για το σύνολο των αιτήσεων στήριξης που έχουν 
υποβληθεί στο πλαίσιο της ίδιας Πρόσκλησης, δημι- 
ουργείται μέσω του ΠΣ, οριστικός πίνακας παραδεκτών 
και μη παραδεκτών αιτήσεων στήριξης. Για την ενημέ¬ 
ρωση των υποψηφίων σχετικά με τη δημοσιοποίηση 
του οριστικού πίνακα παραδεκτών και μη παραδεκτών 
αιτήσεων στήριξης, ακολουθείται η διαδικασία που πε- 
ριγράφεται για τον προσωρινό πίνακα. 

2. Δημοσιοποίηση στοιχείων υποψηφίων 

Για τα στοιχεία των υποψηφίων που δημοσιοποιού¬ 
νται, εφαρμόζονται τα άρθρα 111-113 του Καν. (ΕΕ) 
1306/2013 και παρέχεται ενημέρωση ότι αυτά ενδέχεται 
να αποτελέσουν αντικείμενο επεξεργασίας από τις αρχές 
ελέγχου και διερεύνησηςτης ΕυρωπαϊκήςΈνωσης ή της 
χώρας. Σε κάθε περίπτωση τηρούνται οι διατάξεις της 
νομοθεσίας περί προστασίας των δεδομένων. 

Άρθρο 16 

Απόφαση Ένταξης Πράξεων 

1. Για τις αιτήσεις που επιλέχθηκανπρος στήριξη (πα¬ 
ραδεκτές αιτήσεις στήριξης), ο ΕΦΔ εκδίδει Απόφαση 
Ένταξης Πράξεων, σχέδιο της οποίας παράγεται από το 
ΟΠΣΑΑ με βάση τις πληροφορίες που περιλαμβάνονται 
στις σχετικές αιτήσεις, τα αποτελέσματα του διοικητικού 
ελέγχου αυτών καθώς και τα αποτελέσματα της εξέτα¬ 
σης και αξιολόγησης των ενδικοφανών προσφυγών που 
τυχόν υποβλήθηκαν. 

2. Η Απόφαση Ένταξης Πράξεων περιλαμβάνει κατ' 
ελάχιστον τους δικαιούχους και τα βασικά στοιχεία των 
αντίστοιχων πράξεων, τις υποχρεώσεις/δεσμεύσεις των 
δικαιούχων, την ημερομηνία έναρξης των δεσμεύσεων, 
τη διαδικασία χορήγησης της ενίσχυσης, τους έλεγχους 
και τις μειώσεις-κυρώσεις σε περίπτωση μη τήρησης των 
υποχρεώσεων/δεσμεύσεων. 

3. Τελικός διατάκτης της Απόφασης Ένταξης Πράξεων 
είναι ο Γενικός Γραμματέας του ΥπΑΑΤ. 

4. Η Απόφαση Ένταξης Πράξεων, με ευθύνη του ΕΦΔ, 
αναρτάται στο πρόγραμμα «ΔΙΑΥΓΕΙΑ», στους διαδικτυα- 
κούς τόπους του ΥπΑΑΤ και του ΠΑΑ και η ανάρτησή της 
δημοσιοποιείται με κάθε πρόσφορο μέσο. Οι ενδιαφερό¬ 
μενοι ενημερώνονται για την ανάρτηση της Απόφασης 
Ένταξης Πράξεων μέσω εξατομικευμένης πληροφόρη¬ 
σης- μηνύματος που παρέχεται από το ΠΣ. 

5. Οι δικαιούχοι θεωρείται ότι έλαβαν γνώση, με μόνη 
τη δημοσιοποίηση της Απόφασης Ένταξης Πράξεων. 

6. Σε κάθε περίπτωση, εκ μέρους του ΕΦΔ τηρείται 
αρχείο με τα αποδεικτικά στοιχεία δημοσιοποίησης της 
Απόφασης Ένταξης Πράξεων. 

7. Μετά την έκδοση της Απόφασης Ένταξης Πράξεων, 
τα στοιχεία της (αριθμός και ημερομηνία πρωτοκόλλου, 
ΑΔΑ) καταχωρίζονται από τον ΕΦΔ στο ΟΠΣΑΑ. 

8. Η Απόφαση Ένταξης Πράξεων μεταφέρεται στο ΠΣ 
μέσω κατάλληλης διαδικτυακής υπηρεσίας και σχετι¬ 
κό Τεχνικό Δελτίο Πράξης παράγεται αυτόματα από το 
ΟΠΣΑΑ. 

Άρθρο 17 
Ανάκληση ένταξης 

1. Η ένταξη μιας πράξης δύναται να ανακληθεί ανά 
πάσα στιγμή. Η διαπίστωση της ανάγκης ανάκλησης της 
ένταξης μιας πράξης μπορεί να προκόψει: 

- Με την υποβολή αιτήματος μέσω του ΠΣ από το 
δικαιούχο, σε εφαρμογή του άρθρου 3 του Καν. (ΕΕ) 
809/2014, στο οποίο αναλύονται οι λόγοι αδυναμίας 
εκτέλεσης της πράξης σύμφωνα με τους όρους ένταξης 
της. Τα παραστατικά που κατά περίπτωση τεκμηριώνουν 
το αίτημα ανάκλησης, αναρτώνται από τον δικαιούχο 
σε ηλεκτρονική μορφή στο ΠΣ, κατά την υποβολή του 
αιτήματος ανάκλησης. Ο δικαιούχος υποχρεούται να 
προσκομίζει την πρωτότυπη αίτηση ανάκλησης και τα 
πρωτότυπα παραστατικά, σε οποιονδήποτε έλεγχο του 
ζητηθεί. Στις περιπτώσεις που η διαπίστωση της ανά¬ 
γκης ανάκλησης προκύψει κατόπιν υποβολής σχετικού 
αιτήματος από το δικαιούχο, ο διοικητικός έλεγχος του 
αιτήματος πραγματοποιείται ηλεκτρονικά από τον ΕΦΔ 
μέσω του ΠΣ. Το αίτημα ανάκλησης και ο διοικητικός 
έλεγχος αυτού μεταφέρονται από το ΠΣ στο ΟΠΣΑΑ, 
μέσω κατάλληλης διαδικτυακής υπηρεσίας. Οι Αποφά¬ 
σεις Ανάκλησης καταχωρίζονται στο ΟΠΣΑΑ από τον 
ΕΦΔ και ενημερώνεται το ΠΣ. 

- Μετά από διαπιστωμένη απάτη, βάσει απόφασης 
αρμόδιας δικαστικής αρχής. 

- Κατά τη διαδικασία παρακολούθησης και ελέγχου 
της πορείας υλοποίησης της πράξης, στην περίπτωση 
που διαπιστώνονται σοβαρές αποκλίσεις σε σχέση με 
τους όρους ένταξής της. Ενδεικτικά και κατά περίπτωση, 
η διαδικασία ανάκλησης δύναται να ενεργοποιείται εφό¬ 
σον επιβάλλεται κατόπιν ελέγχων εθνικών ή ευρωπαϊκών 
ελεγκτικών οργάνων ή όταν διαπιστώνεται: 

- σοβαρή εμπλοκή στην ανάληψη νομικών δεσμεύ¬ 
σεων 

- μη αποδεκτή απόκλιση του φυσικού αντικειμένου 

- αδυναμία στην καθολική πιστοποίηση του οικονο¬ 
μικού αντικειμένου και της επιλεξιμότητάς του με βάση 
τα πρωτότυπα παραστατικά και λοιπά παραστατικά και 
στοιχεία τεκμηρίωσης 

- άλλη παράβαση του εθνικού ή κοινοτικού θεσμικού 
πλαισίου, η οποία διενεργείται από τον δικαιούχο δόλια 
και δεν επιδέχεται θεραπεία. 

2. Τελικός διατάκτης της Απόφασης με την οποία ανα¬ 
καλείται η ένταξη της εν λόγω πράξης (Απόφαση Ανά¬ 
κλησης) είναι ο Γενικός Γραμματέας του ΥπΑΑΤ. 

3. Ο ΕΦΔ αναρτά την Απόφαση Ανάκλησης στο πρό¬ 
γραμμα «ΔΙΑΥΓΕΙΑ», την αποστέλλει στον δικαιούχο 
μέσω υπηρεσίας ηλεκτρονικού ταχυδρομείου και την 
κοινοποιεί στον ΟΠΕΚΕΠΕ και στην ΕΥΔ ΠΑΑ. 


4. Σύμφωνα με το άρθρο 3 του Καν. (ΕΕ) 809/2014, 
δεν επιτρέπονται ανακλήσεις στις περιπτώσεις που η 
αρμόδια αρχή έχει ήδη ενημερώσει τον δικαιούχο για 
περιπτώσεις μη συμμόρφωσης στην αίτηση ενίσχυσης 
ή την αίτηση στήριξης ή την αίτηση πληρωμής ή σε άλλη 
δήλωση, ή εάν η αρμόδια αρχή έχει ειδοποιήσει τον δι¬ 
καιούχο για την πρόθεσή της να διενεργήσει επιτόπιο 
έλεγχο ή εάν από τον επιτόπιο έλεγχο αποκαλυφθούν 
τυχόν περιπτώσεις μη συμμόρφωσης για τα τμήματα 
των ως άνω εγγράφων (αίτηση ενίσχυσης, αίτηση στή¬ 
ριξης, αίτηση πληρωμής ή άλλη δήλωση), που αφορούν 
οι περιπτώσεις μη συμμόρφωσης. 

5. Στην περίπτωση που για την συγκεκριμένη πράξη, 
η οποία ανακαλείται, έχει καταβληθεί πληρωμή, τότε γί¬ 
νεται ανάκτηση του ποσού σύμφωνα με τις ισχύουσες 
διατάξεις, εκτός περιπτώσεων ανωτέρας βίας ή εξαιρε¬ 
τικών περιστάσεων, σύμφωνα με το άρθρο 4 του Καν. 
(ΕΕ) 640/2014. Ο ΕΦΔ ενημερώνει το ΟΠΣΑΑ με όλα τα 
δεδομένα που σχετίζονται με την ανάκτηση τυχόν κα- 
ταβληθείσας ενίσχυσης. 

Άρθρο 18 

Τροποποίηση πράξης 

1. Οι ενταγμένες πράξεις δύνανται να τροποποιούνται, 
προκειμένου να υπάρξει ένα πλαίσιο ευελιξίας στην 
υλοποίηση των ενταγμένων πράξεων, διασφαλίζοντας 
παράλληλα την έγκαιρη ολοκλήρωσή τους σε πλήρη 
συμφωνία με τους όρους και προϋποθέσεις της σχετικής 
Απόφασης Ένταξης Πράξεων. Η διαπίστωση της ανάγκης 
τροποποίησης της πράξης μπορεί να προκύψει: 

- Με την υποβολή αποκλειστικά μέσω του ΠΣ αιτήμα¬ 
τος τροποποίησης στοιχείων της πράξης από το δικαι¬ 
ούχο. Μπορεί να υποβληθεί κατά μέγιστο ένα αίτημα 
τροποποίησης κατ' έτος το οποίο θα αφορά στα επόμενα 
έτη εφαρμογής. Στο αίτημα θα πρέπει να αναφέρονται τα 
σημεία τροποποίησης και να τεκμηριώνονται επαρκώς οι 
λόγοι τροποποίησης στοιχείων της πράξης. Στο αίτημα 
επισυνάπτονται όλα τα παραστατικά που τεκμηριώνουν 
το αίτημα και υποβάλλεται εντός χρονικού διαστήματος 
που ορίζεται από τον ΕΦΔ. Αντίστοιχο αίτημα υποβάλ¬ 
λεται και για τις περιπτώσεις ανωτέρας βίας ή εξαιρε¬ 
τικών περιστάσεων, σύμφωνα με το άρθρο 4 του Καν. 
(ΕΕ) 640/2014 χωρίς αριθμητικό ή χρονικό περιορισμό. 

- Κατά τη διαδικασία παρακολούθησης και ελέγχου της 
πράξης, στην περίπτωση που διαπιστώνονται αλλαγές 
στα στοιχεία της πράξης, όπως αυτά αποτυπώνονται 
στην απόφαση ένταξης, ή αποκλίσεις κατά την υλοποί¬ 
ηση της πράξης (λόγω διαχειριστικών προβλημάτων, 
εμπλοκών στην εκτέλεση της πράξης, κ.α.). 

2. Οι τροποποιήσεις μπορεί να αφορούν: 

- μείωση του ζωικού κεφαλαίου της πράξης λόγω ανω¬ 
τέρας βίας 

- αλλαγή στοιχείων του δικαιούχου (της νομικής μορ¬ 
φής, της επωνυμίας της επιχείρησης, επώνυμο, ΑΦΜ, 
κ.λπ.) 

- μεταβιβάσεις εκμεταλλεύσεων ή τμημάτων αυτών 

- διόρθωση προφανών σφαλμάτων 

Οι τροποποιήσεις της πράξης δεν μπορεί να αφορούν: 

- σε αύξηση του ενταγμένου ζωικού κεφαλαίου και 

- σε υπέρβαση του εγκεκριμένου ύψους στήριξηςτου 
δικαιούχου για τα έτη μέχρι τη λήξη της παρούσας προ¬ 
γραμματικής περιόδου. 

3. Στις περιπτώσεις που η διαπίστωση της ανάγκης 
τροποποίησης προκόψει κατόπιν υποβολής σχετικού 
αιτήματος από τον δικαιούχο, το αίτημα τροποποίησης 
υποβάλλεται από τον δικαιούχο ηλεκτρονικά μέσω του 
ΠΣ και λαμβάνει μοναδικό αριθμό και ημερομηνία οριστι- 
κοποίησης.Τα παραστατικά που κατά περίπτωση τεκμη¬ 
ριώνουν το αίτημα τροποποίησης, αναρτώνται από τον 
δικαιούχο σε ηλεκτρονική μορφή στο ΠΣ, κατά την υπο¬ 
βολή του αιτήματος τροποποίησης. Ο δικαιούχος υπο- 
χρεούται να προσκομίζει τα πρωτότυπα παραστατικά, σε 
οποιονδήποτε έλεγχο του ζητηθεί. Στις περιπτώσεις που 
η διαπίστωση της ανάγκης τροποποίησης προκόψει κα¬ 
τόπιν υποβολής σχετικού αιτήματος από τον δικαιούχο, 
ο διοικητικός έλεγχος του αιτήματος πραγματοποιείται 
ηλεκτρονικά από τον ΕΦΔ μέσω των ΚΖΓΠ στο Π.Σ.. 

4. Με την οριστικοποίηση της υποβολής αιτήματος 
τροποποίησης από τον δικαιούχο ή τη διαπίστωση της 
ανάγκης αλλαγής στοιχείων της πράξης, ο ΕΦΔ εξετάζει: 

- την επίπτωσή τους στα κριτήρια επιλεξιμότητας 

- τη σκοπιμότητα της τροποποίησης 

και εγκρίνει ή απορρίπτει, κατά περίπτωση, το αίτη¬ 
μα τροποποίησης της πράξης. Σε κάθε περίπτωση, θα 
πρέπει να τηρούνται οι όροι και προϋποθέσεις ένταξης 
της πράξης και να μην αλλοιώνεται το αποτέλεσμα της 
αξιολόγησης της σε βαθμό που να καθιστά την πράξη 
μη επιλέξιμη. 

Ο ΕΦΔ ενημερώνει τους δικαιούχους μέσω μηνύματος 
ηλεκτρονικού ταχυδρομείου, στην ηλεκτρονική διεύθυν¬ 
ση που έχουν δηλώσει στην αίτησή τους. 

5. Με βάση το αποτέλεσμα της εξέτασης του αιτήμα¬ 
τος τροποποίησης, ο ΕΦΔ προβαίνει σε τροποποίηση 
του Τεχνικού Δελτίου Πράξης στο ΟΠΣΑΑ μέσω του ΠΣ. 

6. Σε περίπτωση που δεν απαιτείται τροποποίηση της 
Απόφασης Ένταξης, ο ΕΦΔ ενημερώνει τον δικαιούχο για 
την έγκριση ή απόρριψη του αιτήματος του. Στην περί¬ 
πτωση που το αίτημα τροποποίησης αποτελεί τμήμα του 
αιτήματος πληρωμής, η εξέταση και η ενημέρωση του 
δικαιούχου πραγματοποιείται μέσω της αναγνώρισης 
και εκκαθάρισης του αιτήματος πληρωμής. 

7. Η απόφαση τροποποίησης καταχωρείται στο ΟΠ¬ 
ΣΑΑ από τον ΕΦΔ. 

8.0 ΕΦΔ εξετάζει μία φορά κατ' έτος τη συνολική δη¬ 
μόσια δαπάνη των πράξεων που περιλαμβάνονται στην 
ίδια Απόφαση Ένταξης και εφόσον υπάρχουν σημαντικές 
μεταβολές λόγω των τροποποιήσεων των επί μέρους 
πράξεων, προβαίνει σε τροποποίηση της εν λόγω Από¬ 
φασης Ένταξης Πράξεων. 

Άρθρο 19 

Μεταβίβαση εκμετάλλευσης 

1. Για τους σκοπούς του παρόντος άρθρου και σύμ¬ 
φωνα με την υποπαράγραφο α) της παραγράφου 1 του 
άρθρου 8 του Καν. 809/2014, νοούνται: 

α) «μεταβίβαση εκμετάλλευσης», η πώληση, η εκμί- 
σθωση, η παραχώρηση, ή η μεταβίβαση με γονική πα¬ 
ροχή ή κληρονομιά. 


β) «μεταβιβάζων», ο Δικαιούχος του οποίου η εκμε¬ 
τάλλευση μεταβιβάζεται σε άλλο Δικαιούχο. 

γ) «διάδοχος», ο Δικαιούχος στον οποίο μεταβιβάζεται 
η εκμετάλλευση. 

2. Σε περίπτωση μεταβίβασης της εκμετάλλευσης συ¬ 
νεχίζεται η χορήγηση της ετήσιας στήριξης στον διάδοχο. 

3. Δεν χορηγείται καμία ενίσχυση στον διάδοχο εφόσον: 

- Ο διάδοχος δεν επιθυμεί να είναι Δικαιούχος και δεν 
αναλαμβάνει τα δικαιώματα και τις υποχρεώσεις του με¬ 
ταβιβάζοντας που απορρέουν από την έννομη σχέση 
μεταξύ του μεταβιβάζοντος και της αρμόδιας αρχής. 

- Ο διάδοχος δεν πληροί τα κριτήρια ένταξης ως Δι¬ 
καιούχου. 

4. Σε περίπτωση που ο διάδοχος είναι ήδη Δικαιούχος 
του Μέτρου σύμφωνα με άλλη πρόσκληση εκδήλωσης 
ενδιαφέροντος, τότε οι δεσμεύσεις για κάθε τμήμα της 
ενταγμένης εκμετάλλευσης τηρούνται χωριστά. 

5. Όταν ο αποδέκτης της μεταβίβασης είναι ήδη Δι¬ 
καιούχος της δράσης σύμφωνα με την ίδια Πρόσκληση 
εκδήλωσης ενδιαφέροντος, οι δεσμεύσεις εφαρμόζονται 
στο ενοποιημένο τμήμα της εκμετάλλευσης. 

6. Με εγκύκλιο του Γενικού Γραμματέα του ΥΠΑΑΤ δύναται 
να παρέχονται διευκρινίσεις και να καθορίζονται περαιτέρω 
λεπτομέρειες για την εφαρμογή του παρόντος άρθρου. 

Άρθρο 20 

Αίτηση Πληρωμής 

Για τη λήψη της κατ' έτος ενίσχυσης της δράσης της 
παρούσας, οι δικαιούχοι υποβάλλουν ΕΑΕ μέχρι την 15η 
Μάίου κάθε έτους εφαρμογής, ή όπως προβλέπεται σε 
σχετική εγκύκλιο του ΟΠΕΚΕΠΕ, η οποία αποτελεί και 
αίτηση πληρωμής στο πλαίσιο της δράσης. Η ΕΑΕ υπο¬ 
βάλλεται από τον ίδιο τον δικαιούχο ή από εξουσιοδο¬ 
τημένο εκπρόσωπό του: 

- είτε απευθείας στον ΟΠΕΚΕΠΕ, μέσω κατάλληλου 
πληροφοριακού συστήματος, 

- είτε μέσω ενός πιστοποιημένου φορέα υποδοχής 
αιτήσεων. 

Οι αιτήσεις πληρωμής μεταφέρονται μέσω του ΠΣ στο 
ΟΠΣΑΑ, με κατάλληλη υπηρεσία διαδικτύου. 

Με σχετική εγκύκλιο του ΟΠΕΚΕΠΕ ορίζεται για κάθε 
έτος εφαρμογής το χρονικό διάστημα ηλεκτρονικής υπο¬ 
βολής στο ΠΣ των παραστατικών συμμόρφωσης των 
ειδικών διατάξεων. 

Ως παραστατικά συμμόρφωσης ειδικών διατάξεων εί¬ 
ναι τα μητρώα κτηνοτροφικής εκμετάλλευσης των ζώων 
(χοίροι, αιγοπρόβατα). 

Άρθρο 21 

Διοικητικοί έλεγχοι πληρωμής 

1. Αρμόδιος Φορέας για τη διενέργεια των ελέγχων 
πληρωμών είναι ο ΟΠΕΚΕΠΕ. 

2. Μετά την παραλαβή κάθε αιτήματος πληρωμής και 
των συνημμένων παραστατικών, πραγματοποιείται μέσω 
των περιφερειακών Δ/νσεων του ΟΠΕΚΕΠΕ διοικητικός 
έλεγχος για την τήρηση των δεσμεύσεων, την πληρότητα 
και νομιμότητα των υποβαλλόμενων παραστατικών, το 
δηλούμενο ζωικό κεφάλαιο, αλλά και το εμπρόθεσμο 
της υποβολής τους. 

3. Για τις ανάγκες του διοικητικού ελέγχου, τα ΚΖΓΠ 
βεβαιώνουν και καταχωρίζουν ηλεκτρονικά, μέσω του 
Π.Σ. με τη λήξη του έτους δέσμευσης ,για κάθε δικαιούχο 
της δράσης τον αριθμό των ζώων που παραμένουν στην 
εκμετάλλευση ανά φυλή και ανά ηλικιακή κατηγορία. 

4.0 διοικητικός έλεγχος διενεργείται στο σύνολο των 
αιτήσεων πληρωμής, διεξάγεται μηχανογραφικά και πε¬ 
ριλαμβάνει, διασταυρωτικούς ελέγχους με άλλες βάσεις 
δεδομένων (πχ. ΟΣ, ΚΒΔ κ.τ.λ.), μεταξύ των αιτούμενων 
στοιχείων και των αποτελεσμάτων των ελέγχων και κατά 
περίπτωση διοικητικούς ελέγχους με τυχόν προσκομιζό- 
μενα παραστατικά με στόχο να διαπιστωθεί ότι: 

α) πληρούνται τα κριτήρια επιλεξιμότητας, τηρούνται 
η γραμμή βάσης, οι δεσμεύσεις στο πλαίσιο της δράσης 

β) δεν υπάρχει διπλή χρηματοδότηση μέσω άλλων 
καθεστώτων της Ένωσης 

γ) η αίτηση πληρωμής είναι πλήρης και υποβάλλεται 
εντός σχετικής καθορισμένης προθεσμίας 

5. Η επαλήθευση εγγραφής των ζώων στο Γενεαλογικό 
βιβλίο της φυλής γίνεται από το αρμόδιο ΚΖΓΠ μέσω 
του ΠΣ. 

6. Με ευθύνη του ΟΠΕΚΕΠΕ και μετά από ανακοίνωση 
στην ιστοσελίδα του, οι δικαιούχοι ενημερώνονται για τα 
αποτελέσματα ελέγχου του αιτήματος πληρωμής τους. 
Η ενημέρωση περιλαμβάνει τη δυνατότητα υποβολής 
προσφυγής (ενδικοφανούς προσφυγής) κατά την έννοια 
του άρθρου 25 του ν. 2690/1999 (Α'45). 

7. Οι προσφυγές υποβάλλονται εντός πέντε (5) εργάσι¬ 
μων ημερών από την ημερομηνία που αναφέρεται στην 
ανακοίνωση στις Περιφερειακές Υπηρεσίες του ΟΠΕΚΕ¬ 
ΠΕ μέσω του ΠΣ. 

Στην προσφυγή του ο δικαιούχος αναφέρει αναλυτι¬ 
κά τους λόγους και προσκομίζει οποιοδήποτε επιπλέον 
στοιχείο προκειμένου να αποδείξει τους ισχυρισμούς 
του. 

8. Οι προσφυγές των δικαιούχων εξετάζονται από 
τριμελή επιτροπή, που συγκροτείται με απόφαση του 
Προϊσταμένου της αρμόδιας Περιφερειακής Υπηρεσίας 
του ΟΠΕΚΕΠΕ. 

9. Σε περίπτωση καταγγελίας ή υπόνοιας για απάτη 
για την αξιολόγηση της αίτησης, πραγματοποιείται και 
συμπληρωματικός επιτόπιος έλεγχος. 

10. Η εξέταση των προσφυγών ολοκληρώνεται εντός 
διαστήματος που δεν υπερβαίνει τους έξι (6) μήνες από 
την καταληκτική ημερομηνία υποβολής τους. 

11. Η διαδικασία καταβολής ενίσχυσης δύναται να 
ολοκληρωθεί πριν την εξέταση των προσφυγών. 

12. Μετά το τέλος της εξέτασης των προσφυγών το σύ¬ 
νολο των στοιχείων καταχωρίζονται στο ΠΣ και μεταφέ- 
ρονται στο ΟΠΣΑΑ, με κατάλληλη υπηρεσία διαδικτύου 
που παρέχεται από το τελευταίο. 

13. Για τη διενέργεια των ελέγχων του παρόντος άρ¬ 
θρου, ο ΟΠΕΚΕΠΕ δύναται να εκδώσει διευκρινιστική 
εγκύκλιο. 

Άρθρο 22 

Επιτόπιοι έλεγχοι πληρωμής 

1. Οι επιτόπιοι έλεγχοι πληρωμής πραγματοποιούνται 
από μικτά συνεργεία ελέγχου που απαρτίζουν ο ΟΠΕΚΕΠΕ 


και το αρμόδιο ΚΖΓΠ. Στις περιπτώσεις που το αρμόδιο 
ΚΖΓΠ αδυνατεί να συνδράμει στην πραγματοποίηση των 
επιτόπιων ελέγχων πληρωμής, αυτοί πραγματοποιούνται 
από συνεργεία ελέγχου του ΟΠΕΚΕΠΕ. 

2. Λεπτομέρειες σχετικά με τους επιτόπιους ελέγχους, δύ- 
νανται να καθοριστούν σε σχετική εγκύκλιο του ΟΠΕΚΕΠΕ. 

Άρθρο 23 

Ανάκληση Αίτησης Πληρωμής 

1. Οι δικαιούχοι μπορούν οποιαδήποτε στιγμή να ανα¬ 
καλέσουν την αίτηση πληρωμής ή τμήμα αυτής, σύμφω¬ 
να με το άρθρο 3 του Καν(ΕΕ)809/2014. 

2. Το αίτημα ανάκλησης εξετάζεται από τον ΟΠΕΚΕΠΕ, 
ο οποίος ενεργεί με την ακόλουθη σειρά: 

α. Εφόσον έχει καταβληθεί η αναλογούσα ενίσχυση, 
ενημερώνεται ο δικαιούχος ότι θα ακολουθηθεί η δια¬ 
δικασία ανάκτησης, καταχωρίζει στο ΟΣ το παραδεκτό 
της ανάκλησης και ενημερώνει τον δικαιούχο. 

β. Εφόσον δεν έχει καταβληθεί η αναλογούσα ενίσχυ¬ 
ση στο δικαιούχο, καταχωρίζει στο ΟΣ το παραδεκτό της 
ανάκλησης και ενημερώνει τον δικαιούχο. 

3. Σε κάθε περίπτωση ενημερώνεται ο δικαιούχος. 

4. Αίτηση ανάκλησης από τον δικαιούχο δεν μπορεί 
να γίνει αποδεκτή στις περιπτώσεις κατά τις οποίες έχει 
ενημερωθεί για διενέργεια ελέγχου ή υπάρχουν ευρή¬ 
ματα ελέγχου. 

5. Με την αποδοχή της ανάκλησης ο δικαιούχος επι¬ 
στρέφει στη θέση που βρισκόταν πριν υποβάλλει το 
αίτημα πληρωμής. 

Άρθρο 24 

Διόρθωση προφανών σφαλμάτων 

αιτήσεων πληρωμής 

Οι δικαιούχοι διατηρούν το δικαίωμα να διορθώνουν 
ή να τροποποιούν προφανή σφάλματα που περιέχονται 
στις αιτήσεις πληρωμής, οποιαδήποτε στιγμή μετά την 
υποβολή τους, σύμφωνα με το άρθρο 4 του Καν. (ΕΕ) 
809/2014. 

1. Για το σκοπό αυτό, υποβάλλουν τροποποιημένη αί¬ 
τηση πληρωμής, προς τον Ο.Π.Ε.Κ.Ε.Π.Ε. μέσω του ΟΣ, 
περιγράφοντας το προφανές σφάλμα και ζητώντας τη 
διόρθωση ή προσαρμογή της αίτησης πληρωμής. 

2. Το αίτημα εξετάζεται από τον ΟΠΕΚΕΠΕ και εφόσον 
αναγνωρίσει το προφανές σφάλμα, ενεργεί, κατά περί¬ 
πτωση, ως ακολούθως: 

α. Αν ο διοικητικός έλεγχος έχει ολοκληρωθεί, αλλά 
η αίτηση που περιέχει τα προφανή σφάλματα δεν έχει 
περιληφθεί σε παρτίδα πληρωμής, τότε γίνεται αποδεκτή 
η τροποποίηση της αίτησης πληρωμής. 

β. Αν έχει καταβληθεί η αναλογούσα ενίσχυση στον 
δικαιούχο και με την εν λόγω διόρθωση προκαλείται 
καταβολή επιπλέον ενίσχυσης, τότε αυτή καταβάλλεται. 

γ. Αν έχει καταβληθεί η αναλογούσα ενίσχυση στον 
δικαιούχο και με την εν λόγω διόρθωση προκαλείται 
υποχρέωση επιστροφής μέρους ή του συνόλου της ενί¬ 
σχυσης, ο δικαιούχος ενημερώνεται και ακολουθείται 
η διαδικασία ανάκτησης, σύμφωνα με τις κείμενες δια¬ 
τάξεις περί επιστροφής αχρεωστήτως καταβληθέντων 
ποσών στο ΠΑΑ 2014-2020. 

Άρθρο 25 

Κυρώσεις - Μειώσεις 

1. Εξαιρέσεις από τις διοικητικές κυρώσεις: 

1.1. Δεν επιβάλλονται διοικητικές κυρώσεις: 

1.1.1. όταν η μη συμμόρφωση οφείλεται σε ανωτέρα 
βία ή φυσικά περιστατικά. 

1.1.2. όταν η μη συμμόρφωση οφείλεται σε προφανή 
σφάλματα, 

1.1.3. όταν η μη συμμόρφωση οφείλεται σε σφάλμα 
της αρμόδιας αρχής ή άλλης αρχής και εφόσον το σφάλ¬ 
μα δεν μπορούσε να εντοπιστεί εύλογα από το πρόσωπο 
το οποίο αφορά η διοικητική κύρωση, 

1.1.4. όταν το συγκεκριμένο πρόσωπο μπορεί να πείσει 
την αρμόδια αρχή ότι δεν ευθύνεται για τη μη συμμόρφωση 
προς τα κριτήρια επιλεξιμότητας, ή εάν η αρμόδια αρχή 
πεισθεί άλλως ότι δεν ευθύνεται το συγκεκριμένο πρόσωπο. 

1.2. Οι διοικητικές κυρώσεις δεν επιβάλλονται για 
εκείνα τα στοιχεία της αίτησης πληρωμής ως προς τα 
οποία ο δικαιούχος ενημερώνει εγγράφωςτην αρμόδια 
αρχή ότι η αίτηση πληρωμής είναι ανακριβής ή κατέ¬ 
στη ανακριβής μετά την υποβολή της, υπό τον όρο ότι 
η αρμόδια αρχή δεν έχει γνωστοποιήσει στον δικαιούχο 
την πρόθεση της να διενεργήσει επιτόπιο έλεγχο και δεν 
τον έχει ήδη ενημερώσει σχετικά με τις περιπτώσεις μη 
συμμόρφωσης όσον αφορά την αίτηση πληρωμής. 

1.3. Η αναφερόμενη στο στοιχείο 1.2 ενημέρωση από 
τον δικαιούχο, έχει ως αποτέλεσμα την προσαρμογή της 
αίτησης πληρωμής στην πραγματική κατάσταση. 

2. Εκπρόθεσμη/μη υποβολή αίτησης πληρωμής ή πα¬ 
ραστατικών συμμόρφωσης. 

Εκτός περιπτώσεων ανωτέρας βίας ισχύουν τα εξής: 

2.1. υποβολή αίτησης πληρωμής ή των παραστατικών 
συμμόρφωσης, μετά την καταληκτική ημερομηνία υπο¬ 
βολής, οδηγεί σε μείωση του ποσού που ο δικαιούχος 
θα είχε δικαίωμα να λάβει κατά 1 % ανά εργάσιμη ημέρα, 
εάν η αίτηση είχε υποβληθεί εμπρόθεσμα, 

2.2. καθυστέρηση υποβολής της αίτησης πληρωμής ή 
των παραστατικών συμμόρφωσης μεγαλύτερης των είκοσι 
πέντε (25) ημερολογιακών ημερών, αυτή θεωρείται μη απο¬ 
δεκτή και δεν καταβάλλεται καμία ενίσχυση στο δικαιούχο. 

3. Μη τήρηση της Πολλαπλής Συμμόρφωσης 

Σε περίπτωση μη τήρησης των υποχρεώσεων της 
πολλαπλής συμμόρφωσης επί των ενισχύσεων των μέ¬ 
τρων αγροτικής ανάπτυξης, οι μειώσεις και κυρώσεις 
που επιβάλλονται επί των ενισχύσεων αυτών ορίζονται 
με σχετική εγκύκλιο του ΟΠΕΚΕΠΕ σε εφαρμογή των 
Κανονισμών (ΕΕ) 1306/2013, 640/2014 και 809/2014 
και της υπ' αριθμ. 1791/74062/02.07.2015 υπουργικής 
απόφασης (ΦΕΚ ΒΊ 468/14.07.2015). 

4. Κυρώσεις σχετικά με τα δηλούμενα ζώα. 

4.1. Βάση υπολογισμού σε σχέση με μέτρα ενίσχυσης 
που αφορούν ζώα. 

4.1.1 .Τα ζώα που είναι παρόντα στην εκμετάλλευση θε¬ 
ωρούνται προσδιορισθέντα μόνο εάν η ταυτότητά τους 
προσδιορίζεται στην αίτηση πληρωμής. Μη σημασμένο 
ζώο θεωρείται μη προσδιορισθέν. Ειδικά για τα ιπποοειδή 
η μη ύπαρξη βεβαίωσης αντιστοίχισης του ιπποειδούς 
με τον ιδιοκτήτη του καθιστά το ζώο μη προσδιορισθέν. 
Τα προσδιορισθέντα ζώα μπορούν να αντικατασταθούν 


χωρίς απώλεια του δικαιώματος χορήγησης της στήρι¬ 
ξης, εφόσον ο δικαιούχος δεν έχει ήδη ενημερωθεί για 
μη συμμόρφωση που έχει διαπιστωθεί σε σχέση με την 
αίτηση στήριξης ή την αίτηση πληρωμής, ούτε έχει ενη¬ 
μερωθεί για την διενέργεια επιτόπιου ελέγχου. 

4.1.2. Εάν ο αριθμόςτων ζώων που δηλώθηκε στην αί¬ 
τηση πληρωμής υπερβαίνει εκείνον που προσδιορίζεται 
κατόπιν των διοικητικών και επιτόπιων ελέγχων, η ενί¬ 
σχυση υπολογίζεται με βάση τα προσδιορισθέντα ζώα. 

4.1.3. Για την επιβολή των κυρώσεων τα ζώα διακρίνο- 
νται σε ομάδες ανά φυλή. Ο υπολογισμός των κυρώσεων 
γίνεται για κάθε ομάδα χωριστά. 

4.2. Μειώσεις- Κυρώσεις σε περιπτώσεις δηλούμενων 
ζώων περισσότερων από τα πραγματικά. 

4.2.1. Εάν ο αριθμός των ζώων που έχει αιτηθεί για 
πληρωμή υπερβαίνει εκείνον που έχει προσδιορισθεί 
κατόπιν των διοικητικών ή και επιτόπιων ελέγχων, η 
ενίσχυση υπολογίζεται με βάση το ποσοστό απόκλισης 
και ειδικότερα, ως ο λόγος της διαφοράς που προκύπτει 
μεταξύ του αριθμού ζώων που δηλώθηκαν και αυτών 
που προσδιορίσθηκαν προς τον αριθμό των ζώων που 
προσδιορίσθηκαν επί εκατό. 

(αιτηθέντα - προσδιορισθέντα) 
προσδιορισθέντα 


Ειδικότερα: 

ί. Εάν η διαφορά μεταξύ του δηλωθέντος αριθμού 
ζώων και του προσδιορισθέντος ανά ομάδα δεν ξεπερ¬ 
νά τα τρία (3) ζώα, τότε το συνολικό ποσό της ενίσχυσης 
μειώνεται κατά το ποσοστό απόκλισης. 

Ν. Εάν οι διαπιστούμενες παρατυπίες αφορούν σε πε¬ 
ρισσότερα από τρία (3) ζώα, τότε: 

• το συνολικό ποσό της ενίσχυσης για το εν λόγω έτος 
εφαρμογής μειώνεται κατά το ποσοστό απόκλισης, εφό¬ 
σον αυτό δεν υπερβαίνει το 10% ανά ομάδα ζώων 

• το συνολικό ποσό της ενίσχυσης για το εν λόγω έτος 
εφαρμογής μειώνεται κατά το διπλάσιο του ποσοστού 
απόκλισης, εάν αυτό υπερβαίνει το 10% αλλά δεν υπερ¬ 
βαίνει το 20% ανά ομάδα ζώων 

• δεν χορηγείται ενίσχυση για το εν λόγω έτος εφαρ¬ 
μογής σε περίπτωση που το ποσοστό απόκλισης υπερ¬ 
βαίνει το 20% ανά ομάδα ζώων 

• δεν χορηγείται ενίσχυση για το εν λόγω έτος εφαρ¬ 
μογής σε περίπτωση που το ποσοστό απόκλισης υπερ¬ 
βαίνει το 50% ανά ομάδα ζώων. Επιπλέον, το ποσό της 
ενίσχυσης που αντιστοιχεί στη διαφορά μεταξύ των δη- 
λωθέντων και προσδιορισθέντων ζώων συμψηφίζεται 
για ενισχύσεις στον τομέα των ζώων για τα οποία αιτείται 
ενίσχυση ο εν λόγω δικαιούχος κατά τη διάρκεια των τρι¬ 
ών ημερολογιακών ετών που έπονται του ημερολογια¬ 
κού έτους της διαπίστωσης της παράβασης. Εάν το ποσό 
δεν συμψηφίζεται πλήρως το υπόλοιπο παραγράφεται. 

4.2.2. Εφόσον από τον έλεγχο διαπιστωθεί ότι υπάρ¬ 
χουν ζώα, τα οποία ανήκουν στην συγκεκριμένη φυλή 
και δεν είναι εγγεγραμμένα στο γενεαλογικό βιβλίο 
της φυλής που τηρείται στα αρμόδια Κέντρα Ζωικών 
Γενετικών Πόρων και στους αναγνωρισμένους φορείς 
αναπαραγωγής καθαρής φυλής, αυτά θεωρούνται ως 
μη προσδιορισθέντα. 

5. Μη δήλωση του συνόλου των ενταγμένων ζώων 
στην αίτηση πληρωμής 

Εάν σε ένα δεδομένο έτος ο δικαιούχος δεν δηλώσει 
όλα τα ενταγμένα ζώα του στην αίτηση πληρωμής και 
η διαφορά μεταξύ των ενταγμένων ζώων και των ζώων 
του αιτήματος πληρωμής είναι: 

α. έως 5% τότε δεν επιβάλλεται καμία κύρωση 

β. από 5 έως 20% το ποσό του αιτήματος πληρωμής 
μειώνεται κατά 2% 

γ. από 20 έως 50% το ποσό του αιτήματος πληρωμής 
μειώνεται κατά 5% 

δ. άνω 50% το ποσό του αιτήματος πληρωμής μειώ¬ 
νεται κατά 20% 

6. Μη τήρηση φακέλου 

Εφόσον δεν τηρείται ή δεν είναι πλήρης ο προβλεπό- 
μενος φάκελος από τον δικαιούχο, η συνολική ενίσχυση 
που δικαιούται ο δικαιούχος για το εξεταζόμενο έτος 
εφαρμογής μειώνεται κατά 2%. 

7. Διακοπή συμμετοχής στη Δράση - Μη υποβολή αίτη¬ 
σης πληρωμής ή παραστατικών συμμόρφωσης δεύτερη 
φορά. 

Σε περίπτωση που ο δικαιούχος διακόψει τη συμμε¬ 
τοχή του στη Δράση ή υποβάλλει για δεύτερη φορά 
εκπρόθεσμα την αίτηση πληρωμής ή τα παραστατικά 
συμμόρφωσης πέραν των είκοσι πέντε (25) ημερών από 
την καταληκτική ημερομηνία, αποβάλλεται από τη Δρά¬ 
ση και επιβάλλονται κυρώσεις ως ακολούθως: 

7.1. Εφόσον η διακοπή έγινε το πρώτο έτος, δεν χορη¬ 
γείται καμία ενίσχυση ή εφόσον έχει χορηγηθεί ενίσχυση, 
αυτή επιστρέφεται ως αχρεωστήτως καταβληθείσα. 

7.2. Εφόσον η διακοπή έγινε κατά τη διάρκεια του 2ου 
ή 3ου έτους, δεν χορηγείται καμία ενίσχυση για το έτος 
της διακοπής ή εφόσον έχει χορηγηθεί ενίσχυση, το ποσό 
επιστρέφεται ως αχρεωστήτως καταβληθέν, προσαυξη¬ 
μένο με τους νόμιμους τόκους. Επιπλέον, επιβάλλεται 
χρηματική ποινή που ισούται με το 50% της συνολικής 
ενίσχυσης που χορηγήθηκε τα προηγούμενα έτη. 

7.3. Εφόσον η διακοπή έγινε κατά τη διάρκεια του 4ου 
ή 5ου έτους, δεν χορηγείται καμία ενίσχυση για το έτος 
διακοπής ή εφόσον έχει χορηγηθεί, το ποσό επιστρέ- 
φεται ως αχρεωστήτως καταβληθέν, προσαυξημένο με 
τους νόμιμους τόκους. Επιβάλλεται επιπλέον χρηματική 
ποινή που ισούται με το 25% της συνολικής ενίσχυσης 
που χορηγήθηκε τα προηγούμενα έτη. 

8. Μη συνεργασία κατά τη διάρκεια των ελέγχων 

Σε περίπτωση μη προσέλευσης στον επιτόπιο έλεγχο 
μετά την ειδοποίηση, άρνησης ελέγχου, μη συγκέντρω¬ 
σης ή συγκράτησης των ζώων, απειλής ή χρήσης βίας 
κατά των ελεγκτών, μη επίδειξης μητρώων ή αρχείων 
και παραστατικών ή εγγράφων της εκμετάλλευσης, πα- 
ρεμπόδισης ή μη διευκόλυνσης της μετάβασης και επιθε¬ 
ώρησης στο σύνολο των σταβλικών εγκαταστάσεων και 
των βοηθητικών χώρων της εκμετάλλευσης, ο δικαιού¬ 
χος αποκλείεται από το σύνολο των ενισχύσεων που θα 
ελάμβανε για το έτος κατά το οποίο διεξάγεται ο έλεγχος. 

Σε περίπτωση που ο δικαιούχος αρνείται τον έλεγχο ή 
δεν διευκολύνει ή παρεμποδίζει με οποιονδήποτε τρόπο 
ή δεν συνεργάζεται με Εθνικά και Κοινοτικά εξουσιοδο¬ 
τημένα ελεγκτικά όργανα κατά τη διεξαγωγή των ελέγ¬ 
χων, η εκμετάλλευση του θεωρείται ως μη ανευρεθείσα 
και δεν χορηγείται καμία ενίσχυση. 


Σε περίπτωση επανάληψης των παραπάνω παραβάσε¬ 
ων σε επόμενο έλεγχο, ο δικαιούχος απεντάσσεται, υπο- 
χρεούται να επιστρέφει ως αχρεωστήτως καταβληθέντα 
τα ποσά που του έχουν καταβληθεί τα προηγούμενα έτη, 
προσαυξημένα με τους νόμιμους τόκους και αποβάλλε¬ 
ται από όλες τις δράσεις του Μέτρου. 

9. Μη τήρηση κριτηρίων επιλεξιμότητας Σε περίπτωση 
μη τήρησης ενός ή περισσοτέρων κριτηρίων επιλεξιμό- 
τητας, στον δικαιούχο δεν καταβάλλεται ενίσχυση για 
το εξεταζόμενο έτος, η ένταξη της σχετικής πράξης στη 
δράση της παρούσας ανακαλείται και ακολουθείται η 
διαδικασία ανάκτησης τυχόν καταβληθείσας ενίσχυσης, 
σύμφωνα με την κείμενη νομοθεσία. 

10. Δήλωση ψευδών στοιχείων 

Στην περίπτωση που διαπιστώνεται ότι ο δικαιούχος 
δηλώνει ψευδή στοιχεία προκειμένου να λάβει την οικο¬ 
νομική ενίσχυση, τότε η στήριξη δεν καταβάλλεται ή ανα¬ 
κτάται εξολοκλήρου. Επιπλέον, ο δικαιούχος αποκλείεται 
από τη Δράση για το ημερολογιακό έτος της διαπίστωσης, 
καθώς και για το επόμενο. Σε περίπτωση επανάληψης της 
παράβασης, ο δικαιούχος απεντάσσεται από τη Δράση. 

11. Μη συμμόρφωση σε οδηγίες και υποδείξεις του 
αρμόδιου Κ.Ζ.Γ.Π. 

Σε περίπτωση μη συμμόρφωσης σε οδηγίες και υπο¬ 
δείξεις του αρμόδιου Κ.Ζ.Γ.Π. για την τήρηση του γενεα¬ 
λογικού βιβλίου της φυλής, στην οποία ανήκουν τα ζώα, 
επιβάλλεται μείωση 4%επίτου αιτήματοςπληρωμήςγια 
το εξεταζόμενο έτος εφαρμογής και σε περίπτωση επα¬ 
νάληψης της παράβασης επιβάλλεται μείωση 8%. Σε περί¬ 
πτωση πολλαπλής επανάληψης της παράβασης, δηλαδή 
άνω των δυο παραβάσεων, τότε δεν καταβάλλεται ενίσχυ¬ 
ση για το εξεταζόμενο έτος, η ένταξη της σχετικής πράξης 
στη δράση της παρούσας ανακαλείται και ακολουθείται η 
διαδικασία ανάκτησης τυχόν καταβληθείσας ενίσχυσης. 

12. Σειρά των κυρώσεων, μειώσεων, απορριπτικών 
αποφάσεων ανακτήσεων που επιβάλλονται: 

Η σειρά επιβολής των μειώσεων, απορριπτικών απο¬ 
φάσεων, ανακτήσεων και κυρώσεων ορίζεται ως εξής: 

1. Οι μειώσεις και οι κυρώσεις που προβλέπονται 
στην παράγραφο 4 (εκτός της υποπαραγράφου 4.2.1 ϋ 
τέταρτο σημείο) επιβάλλονται σε όλες τις περιπτώσεις 
μη συμμόρφωσης. 

2. Το ποσό ενίσχυσης που προκύπτει από την εφαρ¬ 
μογή της παραγράφου 12.1 χρησιμεύει ως βάση για τον 
υπολογισμό τυχόν μειώσεων που επιβάλλονται σύμφωνα 
με τις παραγράφους 5 έως και 11 του παρόντος άρθρου. 

3. Το ποσό ενίσχυσης που προκύπτει από την εφαρ¬ 
μογή της παραγράφου 12.2, χρησιμεύει ως βάση για 
τον υπολογισμό τυχόν μειώσεων που επιβάλλονται σε 
περιπτώσεις εκπρόθεσμης υποβολής, σύμφωνα με την 
παράγραφο 2 του παρόντος άρθρου. 

4. Το ποσό ενίσχυσης που προκύπτει από την εφαρ¬ 
μογή της παραγράφου 12.3, χρησιμεύει ως βάση για τον 
υπολογισμό τυχόν μειώσεων που επιβάλλονται σύμφω¬ 
να με την παράγραφο 3 του παρόντος άρθρου. 

5. Το ποσό ενίσχυσης που προκύπτει από την εφαρ¬ 
μογή της παραγράφου 12.4, χρησιμεύει ως βάση για τον 
υπολογισμό τυχόν μειώσεων που επιβάλλονται σύμφω¬ 
να με την παράγραφο 4,υποπαραγράφου 4.2.1 ϋ τέταρτο 
σημείο. 

Άρθρο 26 

Διαδικασία Καταβολής Ενίσχυσης 

1. Ο ΟΠΕΚΕΠΕ, ως οργανισμός πληρωμής πραγμα¬ 
τοποιεί την έγκριση (αναγνώριση και εκκαθάριση) της 
δαπάνης, διά των οργανικών μονάδων επιπέδου περι¬ 
φερειακών Δ/νσεων, οι οποίες έχουν εξουσιοδοτηθεί 
σύμφωνα με τον κανονισμό λειτουργίας του ΕΛΕΓΕΠ, 
όπως κάθε φορά ισχύει. 

2. Η διαδικασία καταβολής της ενίσχυσης διενεργείται 
σύμφωνα με σχετική εγκύκλιο του ΟΠΕΚΕΠΕ. 

3. Κατά τα οριζόμενα στο άρθρο 75 του Καν. (ΕΕ) 
1306/2014, δύναται να καταβληθεί προκαταβολή της 
ενίσχυσης, μετά την ολοκλήρωση των διοικητικών ελέγ¬ 
χων όπως περιγράφονται στο άρθρο 21 της παρούσας, 
πριν την 1 η Δεκεμβρίου αλλά όχι πριν τη 16η Οκτωβρίου 
εκάστου έτους. 

4. Επιπλέον, ο ΕΦΔ προβαίνει στην έκδοση απόφασης 
έγκρισης διάθεσης πίστωσης, στην οποία αναγράφεται 
το συνολικό ποσό καταβολής στους δικαιούχους, η συνο¬ 
λική απόφαση (ΣΑΕ), ο ενάριθμος (ΚΑΕ) και ο τίτλος του 
έργου του Προγράμματος Δημοσίων Επενδύσεων από 
το οποίο θα πραγματοποιηθεί η διάθεση της πίστωσης. 
Ο ΕΦΔ διαβιβάζει την απόφαση αυτή στη Γενική Διεύ¬ 
θυνση Οικονομικών Υπηρεσιών, Διεύθυνση Οικονομικής 
Διαχείρισης του ΥπΑΑΤ και την καταχωρίζει στο ΟΠΣΑΑ. 

5. Η Διεύθυνση Οικονομικής Διαχείρισης του ΥπΑΑΤ, σε 
συνέχεια της ως άνω απόφασης, εκδίδει εντολή κατανο¬ 
μής πίστωσης με την οποία μεταφέρονται οι πιστώσεις 
στον Ειδικό Λογαριασμό Εγγυήσεων Γεωργικών Προϊό¬ 
ντων (ΕΛΕΓΕΠ) μέσω του Πληροφοριακού Συστήματος 
Παρακολούθησης Πληρωμών και Οφειλών Δημοσίων 
Επενδύσεων (ΠΣΥΠΟΔΕ). Την εντολή αυτή διαβιβάζει 
στην Τράπεζα της Ελλάδος, την αναρτά στο Πρόγραμμα 
«ΔΙΑΥΓΕΙΑ» και την καταχωρίζει στο ΟΠΣΑΑ. 

Άρθρο 27 

Ανωτέρα βία και εξαιρετικές περιστάσεις 

1. Στο πλαίσιο του Μέτρου 10 ως «ανωτέρα βία» και 
«εξαιρετικές περιστάσεις» δύνανται να αναγνωρισθούν 
ιδίως οι ακόλουθες περιπτώσεις: 

α) θάνατος του δικαιούχου 

β) μακροχρόνια ανικανότητα του δικαιούχου προς 
εργασία 

γ) σοβαρή φυσική καταστροφή που προκαλεί σημα¬ 
ντική ζημιά στην εκμετάλλευση 
δ) καταστροφή, λόγω ατυχήματος, κτιρίων της εκμε¬ 
τάλλευσης που χρησιμοποιούνται για την εκτροφή ζώων, 
ε) επιζωοτία που πλήττει ένα μέρος ή το σύνολο των 
ζώων του δικαιούχου 

στ) απαλλοτρίωση του συνόλου ή σημαντικού τμήμα¬ 
τος της εκμετάλλευσης, εφόσον δεν ήταν προβλέψιμη 
κατά την ημέρα υποβολής της αίτησης 
ζ) ο θάνατος ζώου μετά από ατύχημα για το οποίο ο 
δικαιούχος δεν μπορεί να θεωρηθεί υπεύθυνος 
η) οποιαδήποτε άλλη περίπτωση που κατά την νομο¬ 
λογία των εθνικών δικαστηρίων ή του Δικαστηρίου των 
Ευρωπαϊκών Κοινοτήτων μπορεί να θεωρηθεί περίπτω¬ 
ση ανωτέρας βίας. 

2. Εάν ο δικαιούχος δεν ήταν σε θέση να εκπληρώσει 
τις δεσμεύσεις της δράσης ως αποτέλεσμα ανωτέρας 


βίας ή εξαιρετικών περιστάσεων, διατηρεί το δικαίωμα 
του να λάβει ενίσχυση για τα έτη κατά τα οποία προέκυ- 
ψε η περίπτωση ανωτέρας βίας ή οι εξαιρετικές περιστά¬ 
σεις για τα πρόσθετα κόστη και το διαφυγόν εισόδημα 
ως αποτέλεσμα των δεσμεύσεων που αναλήφθησαν. 

3. Οι περιπτώσεις ανωτέρας βίας και οι εξαιρετικές πε¬ 
ριστάσεις υποβάλλονται εγγράφως στον ΟΠΕΚΕΠΕ μαζί 
με σχετικά αποδεικτικά στοιχεία εντός δεκαπέντε (15) 
εργάσιμων ημερών από την ημέρα που ο δικαιούχος ή 
ο έλκων εξ αυτού δικαιώματα είναι σε θέση να το πράξει. 

4.0 ΟΠΕΚΕΠΕ αξιολογεί τις ανωτέρω περιπτώσεις και 
γνωμοδοτεί.Τα αποτελέσματα της γνωμοδότησης κατα- 
χωρούνται στο ΠΣ και γνωστοποιούνται στο αρμόδιο 
ΚΖΓΠ και στην Κεντρική Υπηρεσία του ΕΦΔ. 

Άρθρο 28 

Ανάκτηση Αχρεωστήτως Καταβληθέντων Ποσών 

Τυχόν αχρεωστήτως καταβληθέντα ποσά για μια συ¬ 
γκεκριμένη περίοδο δύναται, σε περίπτωση διαπίστω¬ 
σης ύπαρξης άλλης αναγνωρισμένης και εκκαθαρισμέ¬ 
νης απαίτησης του αιτούντα, να συμψηφιστούν με την εν 
λόγω αναγνωρισμένη και εκκαθαρισμένη απαίτηση του 
και σε περιπτώσεις που τα ποσά δεν επαρκούν, ανακτώ¬ 
νται με τη διαδικασία που περιγράφεται στο εκάστοτε 
ισχύον νομοθετικό πλαίσιο. 

Άρθρο 29 

Παρακολούθηση Δράσης 

Ι.Τα ΚΖΓΠ έχουν την ευθύνη παρακολούθησης και 
τον έλεγχο της ορθής υλοποίησης της Δράσης σύμφω¬ 
να με την κείμενη Εθνική και Κοινοτική νομοθεσία και 
προβαίνουν: 

- στην τεχνική στήριξη προς τους δικαιούχους 

- στην διενέργεια επιτόπιων επισκέψεων για την παρα¬ 
κολούθηση και αξιολόγηση της υλοποιούμενης δράσης 

- στην υποβολή ετήσιας έκθεσης προς την Κεντρική 
Υπηρεσία του ΕΦΔ για την πορεία υλοποίησης της δρά¬ 
σης, στην οποία αναφέρεται: 

α. Ο αριθμός των δικαιούχων, των ζώων και των ΜΖΚ 
ανά Περιφερειακή Ενότητα, σύμφωνα με υπόδειγμα που 
θα σταλεί από την Κεντρική Υπηρεσία του ΕΦΔ. 

β. Οι έλεγχοι που έχουν πραγματοποιηθεί και τα πο¬ 
ρίσματα αυτών. 

γ. Οι υλοποιούμενεςενέργειεςγιατηντεχνική στήριξη 
των δικαιούχων και την ορθή εφαρμογή της δράσης. 

2.0 ΕΦΔ προβαίνει στη σύνταξη ετήσιας έκθεσης παρα¬ 
κολούθησης της δράσης συλλέγοντας όλα τα απαραίτητα 
στοιχεία από τα ΚΖΓΠ, τον ΟΠΕΚΕΠΕ και την ΕΥΔ ΠΑΑ. 

Άρθρο 30 

Εξουσιοδοτικές διατάξεις 

Με εγκυκλίους του Προέδρου του ΟΠΕΚΕΠΕ καθορί¬ 
ζονται οι απαραίτητες διαδικασίες πληρωμών που απορ¬ 
ρέουν από την παρούσα. 

Άρθρο 31 

Τελικές Διατάξεις 

Ι.Τα Παραρτήματα αποτελούν αναπόσπαστο τμήμα 
της παρούσας. 

2. Η παρούσα ισχύει από την υπογραφή της. 

ΥΠΟΜΝΗΜΑ 

10.1.1 Προστασία της άγριας ορνιθοπανίδας 

10.1.2 Προστασία παραδοσιακού ελαιώνα Άμφισσας 

10.1.3 Διατήρηση αμπελοκομικής πρακτικής στον αμπελώνα Ν. Θήρας 

10.1.4 Μείωση της ρύπανσης νερού από γεωργική δραστηριότητα 

10.1.5 Περιβαλλοντική αναβάθμιση υποβαθμισμένων βοσκοτόπων 

10.1.6 Διαχείριση φυτικών υπολειμμάτων των κλαδεμάτων στην ελαιοκαλλιέργεια 

10.1.7 Εναλλακτική καταπολέμηση ζιζανίων στους ορυζώνες 

10.1.8 Εφαρμογή της μεθόδου σεξουαλικής σύγχυσης των μικρολεπιδόπτερων (ΚΟΜΦΟΥΖΙΟ) 

10.1.9 Διατήρηση απειλούμενων αυτοχθόνων φυλών αγροτικών ζώων 

10.1.10 Προστασία τοπικών αβελτίωτων πληθυσμών - ποικιλιών που κινδυνεύουν από γενετική διάβρωση 

10.1.11 Βελτίωση περιβαλλοντικής κατάστασης βοσκήσιμων γαιών που αντιμετωπίζουν κίνδυνο ερημοποίησης 
λόγω διάβρωσης 

10.2.1 Γενετικοί πόροι στην κτηνοτροφία 

10.2.2 Διατήρηση τοπικών αβελτίωτων πληθυσμών - ποικιλιών στη γεωργία 

11.1.1 Ενισχύσεις για τη μετατροπή σε βιολογικές πρακτικές και μεθόδους παραγωγής στη γεωργία 

11.1.2 Ενισχύσεις για τη μετατροπή σε βιολογικές πρακτικές και μεθόδους παραγωγής στην κτηνοτροφία 

11.2.1 Ενισχύσεις για τη διατήρηση βιολογικών πρακτικών και μεθόδων παραγωγής στη γεωργία 

11.2.2 Ενισχύσεις για τη διατήρηση βιολογικών πρακτικών και μεθόδων παραγωγής στην κτηνοτροφία 

14.1 Καλή μεταχείριση των ζώων στα βοοειδή 

14.2 Καλή μεταχείριση των ζώων στους χοίρους 

14.3 Καλή μεταχείριση των ζώων στα ορνίθια πάχυνσης εντατικής εκτροφής σε ορνιθώνα 

14.4 Καλή μεταχείριση των ζώων στις όρνιθες ωοπαραγωγής ελευθέρας βοσκής και βιολογικής εκτροφής 

14.5 Καλή μεταχείριση των ζώων στις αίγες και στα πρόβατα 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν6ΐιπΐ35ΐ6Γ.6ΐ@θτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























